title: I Don’t See Ya

text: I Don’t See Ya on romanialaisartisti Cristina Rusin kappale. Sen julkaisi Cat Music singlenä 10. kesäkuuta 2010. Kappaleeseen liittyvä musiikkivideo julkaistiin 16. marraskuuta 2009. Kappaleen ainoaksi singlelistasijoitukseksi on jäänyt Venäjän singlelistan 227. sija.


title: I Don’t See Ya

text: Digitaalinen lataus


title: Major League Baseball -kausi 1998

text: Major League Baseball -kausi 1998 oli baseballin Major Leaguen 123. kausi. Kausi päättyi New York Yankeesin voittoon San Diego Padresistä suoraan neljässä ottelussa World Seriesissä. Kauden All-Star -ottelu pelattiin 7. heinäkuuta Coors Fieldilla, Denverissa ja siinä voittajaksi selvisi American League 13–8. Ottelun MVP oli Roberto Alomar (BAL). Arizona Diamondbacks ja Tampa Bay Devil Rays pelasivat ensimmäiset kautensa MLB:ssä. Milwaukee Brewers siirtyi pelaamaan National Leagueen, kun se tähän saakka oli pelannut American Leaguessa.


title: Chip Ganassi

text: Floyd "Chip" Ganassi Jr. (s. 24. toukokuuta 1958 Pittsburgh, Pennsylvania) on yhdysvaltalainen entinen kilpa-autoilija, joka nykyään toimii nimeään kantavan Chip Ganassi Racing -tallin omistajana ja johtajana.


title: Chip Ganassi

text: Ganassi kilpaili omalla urallaan CART-sarjassa vuosina 1981–1986. Legendaarisessa Indy 500 -kilpailussa hänen paras sijoituksensa oli kahdeksas tila vuonna 1983. Oman CART-tallinsa Ganassi perusti vuonna 1990.


title: Chip Ganassi

text: NASCAR-sarjassa Ganassin nimeä kantava talli debytoi vuoden 2001 Daytona 500 -kilpailussa, jonka viimeisellä kierroksella tapahtuneessa onnettomuudessa menehtyi seitsenkertainen mestari Dale Earnhardt. Vuonna 2009 Ganassin talli yhdistyi Earnhardtin tallin kanssa "Earnhardt Ganassi Racingiksi", mutta palasi alkuperäiseen nimeensä taas kaudelle 2013.


title: Tā’

text: Tā’ (, ) on arabialaisen kirjaimiston kolmas kirjain. Se vastaa heprealaisen kirjaimiston kirjainta tav (ת). Erikseen esiintyvä tā’ kirjoitetaan kaarena, jonka yläpuolella on kaksi pistettä (ت), ja muiden kirjainten kanssa se liitetään viivalla edeltävään ja seuraavaan kirjaimeen (esim. ست "st", تا "tā", ستا "stā"). Kirjaimen äännearvo on arabiassa ja persiassa .


title: Tā’

text: Indoarjalaisissa kielissä on neljä erilaista t-äännettä, ja näiden ilmaisemiseksi aakkostoa on laajennettu uusilla kirjaimilla. Tyypillisesti tarkkeeton tā’ ilmaisee näissä kielissä aspiroimatonta dentaaliäännettä . Urdussa ja pandžabissa retrofleksinen ilmaistaan tā’-kirjaimella, jonka yläpuolella on kahden pisteen asemesta ṭā’-kirjaimen näköinen tarkemerkki (ٹ). Aspiroitu dentaalinen ja retrofleksinen t-äänne ilmaistaan kirjoittamalla konsonantin jälkeen kirjain hā’ (dentaali تھ , retrofleksi ٹھ ). Sindhissä t:n variantit erotetaan toisistaan pisteiden määrää ja paikkaa muuttamalla (ت , ٿ , ٽ , ٺ ).


title: Opuntioideae

text: Opuntioideae on kaktuskasvien heimoon (Cactaceae) kuuluva alaheimo.


title: Opuntioideae

text: Alaheimon kasvit ovat vaihtelevia ulkoasultaan: on puumaisia, pensasmaisia ja mätästäviä lajeja. Niiden varret ovat tavallisesti jakautuneet niveliksi (kladodioiksi eli laakavarsiksi). Kasveissa on lehtiä, mutta ne ovat lyhytikäisiä, liereitä ja pieniä. Areoleissa eli kääpiöversoissa on väkäskarvoja (glokidioita) ja erilaisia piikkejä. Kukat sijaitsevat yksittäin tavallisesti varsinivelen sivulla ja ovat perättömiä ja päivällä kukkivia. Kukkapohjuksessa on lehtiä, areoleja, glokidioita ja piikkejä. Pohjusmalja on lyhyt tai puuttuu. Hedelmä on marjamainen, avautumaton, joskus kypsyttyään kuiva. Siemenet ovat pyöreitä tai soikiomaisia, läpimitaltaan 3-12 mm, ja niitä peittää siemenen kannattimesta kehittynyt kova vaippa (arillus).


title: Opuntioideae

text: Alaheimo on levinnyt laajalle Amerikassa Kanadasta melkein Etelä-Amerikan eteläkärkeen.


title: Opuntioideae

text: Alaheimo koostuu 15 suvusta:


title: Louis Joxe

text: Louis Joxe (16. syyskuuta 1901 Bourg-la-Reine, Hauts-de-Seine – 6. huhtikuuta 1991) oli ranskalainen diplomaatti ja poliitikko. Hänet muistetaan erityisesti Algerian sodan päättäneiden ja Algerian itsenäistymiseen johtaneiden neuvottelujen johtamisesta 1960-luvun alussa.


title: Louis Joxe

text: Joxe opiskeli historiaa ja maantiedettä ja toimi aluksi opettajana, kunnes alkoi suuntautua kansainvälisiin tehtäviin. Hän osallistui Kansainliiton toimintaan Ranskan valtuuskunnan jäsenenä. Vuosina 1934–1939 hän toimi Ranskan puolivirallisen uutistoimiston Havasin ulkomaanosaston tarkastajana. Toisessa maailmansodassa Joxe toimi kansallisen vapautuskomitean pääsihteerinä ja väliaikaishallituksen palveluksessa. Vuosina 1946–1952 toimi Ranskan ulkoministeriön kulttuuriosaston päällikkönä, minkä jälkeen hän oli suurlähettiläänä Moskovassa.


title: Louis Joxe

text: Joxe osallistui Indokiinan sodan rauhanneuvotteluihin 1954. Vuonna 1959 hänestä tuli pääministerin viraston valtiosihteeriksi. Seuraavana vuonna Joxe toimi lyhyesti opetusministerinä ja nimitettiin sitten vaikeaan Algerian-asioiden ministerin tehtävään. Hänellä oli merkittävä rooli Algerian itsenäisyyteen johtaneen Evianin sopimuksen laadinnassa.


title: Louis Joxe

text: Joulukuussa 1962 Joxe nimitettiin Georges Pompidoun hallituksen valtionhallinnon uudelleenorganisoinnista vastaavaksi ministeriksi. Hän toimi Pompidoun sijaisena valtion johdossa muun muassa Pariisin kevään 1969 opiskelijamellakoiden aikana, jolloin hänen katsottiin epäonnistuneen ja hän erosi ministerin tehtävistä.


title: Louis Joxe

text: Joxe vetäytyi julkisista tehtävistä 1989. Hänen poikansa on monissa poliittisissa tehtävissä toiminut Pierre Joxe, joka kuuluu sosialisteihin.


title: Forward secrecy

text: Kryptografiassa forward secrecy on joidenkin salausjärjestelmien ominaisuus, jonka ansiosta salausavaimen murtaminen ei johda aiemmin salattujen viestien tietoturvan vaarantumiseen. Se perustuu istuntokohtaisiin avaimiin, jotka luodaan salausavaimen perusteella.


title: Trucker’s Hitch

text:
Trucker’s Hitch on norjalaisen muusikkoduo Ylviksen kappale. Sen julkaisi Universal Music Group singlenä 17. syyskuuta 2014. Kappaleeseen liittyvä musiikkivideo julkaistiin päivää ennen singlejulkaisua. Videopalvelu YouTubessa videota katsottiin jo kahden päivän aikana yli puoli miljoonaa näyttökertaa. Sanoituksiltaan kappale kertoo solmuista sekä erityisesti sadonkorjaajansolmun tekemisestä.
Kappale ei ole toistaiseksi onnistunut saavuttamaan kansainvälisesti suurta suosiota, mutta kotimaassaan Norjassa kappale on päässyt parhaimmillaan singlelistan 10. sijalle.


title: Trucker’s Hitch

text: Digitaalinen lataus


title: Kalle Kniivilä

text: Kalle Antero Kniivilä (s. 22. joulukuuta 1965 Joensuu) on ruotsinsuomalainen toimittaja ja tietokirjailija. Hän on työskennellyt malmölaisessa "Sydsvenska Dagbladetissa". Vuonna 2018 hän ehti työskennellä kaksi kuukautta Ruotsin Moskovan-suurlähetystön lehdistöneuvoksena, kunnes hänet karkotettiin Venäjältä.


title: Kalle Kniivilä

text: Kniivilä palkittiin lokakuussa 2014 Kanava-palkinnolla teoksestaan "Putinin väkeä: Venäjän hiljainen enemmistö". Hän on Suomen ja Ruotsin kansalainen.


title: Ṯā’

text: Ṯā’ eli thā’ (, ) on arabialaisen kirjaimiston neljäs kirjain. Erikseen esiintyvä ṯā’ kirjoitetaan kaarena, jonka yläpuolella on kolme pistettä (ث), ja muiden kirjainten kanssa se liitetään viivalla edeltävään ja seuraavaan kirjaimeen (esim. سث "sṯ", ثا "ṯā", سثا "sṯā"). Kirjaimen äännearvo on arabiassa ja persiassa .


title: Ṯā’

text: Ṯā’-kirjainta ei pidä sekoittaa sindhissä käytettyyn ṭe-kirjaimeen (ٽ). Ṯā’n kolme pistettä piirretään ylöspäin osoittavan kolmion muotoon, kun taas sindhin ṭe-kirjaimessa pisteet ovat alaspäin osoittavan kolmion muodossa.


title: Viggo Kampmann

text: Viggo Olfert Fischer Kampmann (21. heinäkuuta 1910 – 3. kesäkuuta 1976) oli tanskalainen poliitikko. Hän johti maan sosialidemokraattista puoluetta ja toimi Tanskan pääministerinä helmikuusta 1960 syyskuuhun 1962. Ennen sitä Kampmann toimi valtiovarainministerinä 1953–1960.


title: Viggo Kampmann

text: Kampmannin heikentyvä terveys pakotti hänet luopumaan sekä puoluejohtajan että pääministerin tehtävästä kahden ja puolen vuoden jälkeen Jens Otto Kragin hyväksi. Välittöminä oireina olivat sydänvaivat, mutta Kampmannin on sanottu kärsineen kaksisuuntaisesta mielialahäiriöstä ja hän turvautui masennuskausinaan runsaaseen alkoholin käyttöön. Hänen ajoittaisia katoamisiaan Kööpenhaminan ravintoloihin ei ajan tavan mukaan kuitenkaan kerrottu kansalle.


title: Viggo Kampmann

text: Loppuvuosinaan Kampmann toimi poliittisena kommentaattorina ja Tanskan julkisen sanan neuvoston puheenjohtajana. Hänen poikansa Jens Kampmann toimi useissa ministerintehtävissä 1970-luvulla.


title: Charlotte (Luxemburg)

text: Charlotte (23. tammikuuta 1896 – 24. heinäkuuta 1985) oli Luxemburgin suurherttuakunnan suurherttuatar. Hän oli isänsä,Vilhelm IV, Luxemburgin suurherttuan ja Nassaun nimellisen herttuan toiseksi vanhin lapsi. Vilhelmin kuoltua hänen vanhin lapsensa Marie-Adélaïde nousi valtaan, mutta luopui kruunusta 14. tammikuuta 1919 ensimmäisen maailmansodan aikaisten toimiensa vuoksi, minkä jälkeen Charlotte nousi Luxemburgin suurherttuattareksi.


title: Charlotte (Luxemburg)

text: Marie-Adélaïden valtakauden jälkeen monet luxemburgilaiset olivat pettyneitä monarkiaan. Niinpä pian Charlotten valtaannousun jälkeen järjestettiin kansanäänestys monarkiasta luopumisesta. Charlotte onnistui kuitenkin muuttamaan kansan mielipiteen, ja sai 28. syyskuuta 1919 pidetyssä kansanäänestyksessä monarkian poistamisesta 77,8 % hyväksytyistä äänistä. Uudessa perustuslaissa suurherttuan asema valtionpäämiehenä säilytettiin, mutta hänen valtaoikeuksiaan kavennettiin.


title: Charlotte (Luxemburg)

text: Toisen maailmansodan puhjettua syyskuussa 1939 Luxemburg arveli puolueettomuuden suojelevan valtiota. Natsi-Saksa kuitenkin käytti Luxemburgia ja Belgiaa, joka oli samalla tavalla puolueeton, läpikulkumaina Ranskaan ohi Ranskan Maginot-linjan. Toukokuussa 1939 Saksan joukot saavuttivat Luxemburgin ja miehittivät sen nopeasti. Luxemburgin hallitus ja Charlotte perheineen lähti salassa maanpakoon Ranskaan. Ranskan joutuessa Saksan hyökkäyksen kohteeksi pakolaishallitus siirtyi Espanjan ja Portugalin kautta Isoon-Britanniaan. Sieltä Charlotte ja hänen perheensä matkusti myös Yhdysvaltoihin ja Kanadaan, mistä he palasivat myöhemmin Isoon-Britanniaan. Isossa-Britanniassa, Yhdysvalloissa ja Kanadassa Charlotte puhui Luxemburgin puolesta muun muassa radiossa. Vuonna 1945 pakolaishallitus pääsi palaamaan saksalaismiehityksestä vapautettuun Luxemburgiin.


title: Charlotte (Luxemburg)

text: Charlotte luopui kruunusta 12. marraskuuta 1964. Häntä seurasi suurherttuaksi hänen poikansa Jean. Charlotte kuoli 24. heinäkuuta 1985, ja hänet haudattiin Luxemburgin Notre-Damen katedraaliin.


title: Race Team Manager

text: Race Team Manager eli RTM on BigBitin vuonna 2014 julkaisema ajopeli. Se on saatavilla iOSille. Pelissä pelaaja perustaa itselleen autourheilutallin ja kuljettajia, tallipäälliköitä ja sponsoreita kehittämällä ja vaihtamalla pelaaja yrittää rakentaa itselleen mahdollisimman hyvän kilpatallin. Pelissä voi laajentaa myös päämajaansa ja ostaa uusia autoja joko pelivaluutalla tai oikealla rahalla. Pelissä on monia oikeita autoja. Kilpailuissa pelaajan täytyy itse suorittaa varikkopysähdykset, kolarien väistöt, blokit ja ohitukset.


title: As You Like It

text: As You Like It on brittiläisen Mud-yhtyeen vuonna 1979 julkaistu viimeinen studioalbumi. Suurimman osan kappaleista ovat kirjoittaneet yhtyeen jäsenet Rob Davis ja Ray Stiles. Yhtyeen itse tuottama albumi jäi ilmestyessään vähälle huomiolle.


title: As You Like It

text: Albumi julkaistiin vuonna 2009 CD-levynä yhdessä "Rock On" -albumin kanssa.


title: Nordic Global Airlines

text: Nordic Global Airlines oli suomalainen rahtilentoyhtiö. Sen kotipaikka oli Helsinki-Vantaan lentoasema. Se perustettiin 11. huhtikuuta 2011, ja se aloitti lennot elokuussa 2011.


title: Nordic Global Airlines

text: Vuoden 2014 lopulla Finnair ilmoitti lopettavansa rahtisopimuksen NGA:n kanssa. Tämän ja rahtimarkkinoiden heikon kasvun vuoksi yhtiö lopetti toimintansa 31. toukokuuta 2015.


title: Nordic Global Airlines

text: Nordic Global Airlines lensi reittilentoja seuraaviin kohteisiin (Finnair Cargon puolesta):


title: Nordic Global Airlines

text: Säännöllisiä ja tilauslentoja Nordic Global Airlines lensi yhteensä 62 kaupunkiin 44 maassa.


title: Nordic Global Airlines

text: Nordic Global Airlinesin laivastoon kuuluivat seuraavat lentokoneet lokakuussa 2014:


title: Maia Vahtramäe

text: Maia Vahtramäe (s. 20. lokakuuta 1991) on virolainen laulaja. Hän lauloi Põhja-Tallinn-yhtyeessä, mutta jätti sen vuonna 2013 siirtyäkseen soolouralle. Marraskuussa 2013 hän julkaisi Getter Jaanin kanssa kappaleen ”Meelelahutajad”.


title: Aarno Kemppainen

text: Aarno Eero Julius Kemppainen (5. syyskuuta 1886 Kittilä – 12. maaliskuuta 1947 Kuopio) oli suomalainen päätoimittaja.


title: Aarno Kemppainen

text: Kemppaisen vanhemmat olivat metsätarkastaja Adolf Kemppainen ja Agatha Charlotta Ingman. Hän pääsi ylioppilaaksi 1906 Kuopion lyseosta ja valmistui 1909 Suomen Liikemiesten Kauppaopistosta.


title: Aarno Kemppainen

text: Kemppainen oli Kuopiossa ilmestyneen Savotar-lehden päätoimittajana 1911–1918 ja Warkauden Lehden päätoimittajana 1928–1930. Hän on sen jälkeen vuodesta 1930 STT:n Kuopion toimiston johtajana.


title: Aarno Kemppainen

text: Aarno Kemppainen oli naimisissa vuodesta 1911 Lyyli Kekkosen kanssa. Lääninreviisori ja runoilija Eino Kemppainen sekä toimittaja-kirjailija Yrjö Kemppainen olivat Aarno Kemppaisen veljiä.


title: Mario & Wario

text: Mario & Wario on Game Freakin kehittämä ja Nintendon julkaisema pulmapeli, joka on julkaistu ainoastaan Super Nintendo Entertainment Systemille Japanissa vuonna . Pelin pelaamiseen tarvitsee SNES-hiirtä.


title: Mario & Wario

text: Pelissä ideana on ohjata Wanda-keijua, jonka pitää saada Mario turvallisesti kentän läpi. Mario liikkuu vain eteenpäin, näkemättä mitään, koska hänellä on päässään ämpäri. Pelaajan tulee muun muassa lisätä tasanteita aina oikeaan aikaan ja varoa, ettei Mario joudu vaaraan.


title: Lionel George Curtis

text: Lionel George Curtis (1872–1955) oli brittiläinen virkamies, poliitikko ja kirjailija. Hän pyrki edistämään brittiläistä imperiumia ja vaikutti voimakkaasti Brittiläisen kansainyhteisön muodostumiseen.


title: Lionel George Curtis

text: Curtis opiskeli lakia Oxfordin yliopistossa. Hän osallistui Etelä-Afrikan sotaan (1899–1902) ja jäi sen jälkeen Etelä-Afrikkaan Alfred Milnerin avustajaksi.


title: Lionel George Curtis

text: Milner palkkasi monia muitakin nuoria Oxfordista valmistuneita, joita kutsuttiin Milnerin lastentarhaksi. Vuodesta 1909 hän järjesti sarjan ”Pyöreän pöydän kokouksia”, joihin osallistui heidän lisäkseen vieraita kuten Robert Cecil. "Pyöreän Pöydän" (Round Table) tavoitteena oli varmistaa brittiläisen imperiumin tulevaisuus luomalla entisten siirtomaiden kesken voimakas liittovaltiomainen kansainyhteisö. Ryhmä kokoontui toiseen maailmansotaan asti. Curtis oli toinen "Pyöreän pöydän" kahdesta palkatusta työntekijästä, ja hän matkusti Etelä-Afrikkaan, Uuteen-Seelantiin, Australiaan ja Kanadaan perustamaan paikallisosastot. Pyöreä pöytä julkaisi samannimistä kausijulkaisua, mutta Curtis julkaisi keskustelujen pohjalta vuonna 1916 omalla nimellään kaksi kirjaa, "The Commonwealth of Nations, Part One" ja "The Problem of the Commonwealth".


title: Lionel George Curtis

text: Curtis valittiin Oxfordin yliopiston All Souls Collegen jäseneksi vuonna 1921. Hän oli yksi harvoista, jotka ystävystyivät siellä T. E. Lawrencen kanssa.


title: Lionel George Curtis

text: Toisen maailmansodan aikana Curtis pysyi Oxfordissa ja koordinoi Chatham Housessa ulkomaiden tutkimusta ja lehdistöpalvelua. Sodan jälkeen hänen johtopäätöksensä oli, että länsimaiden eli Yhdysvaltojen, Britannian ja Länsi-Euroopan maiden on perustettava liittovaltio.


title: UDAR

text: Vitali Klytškon puolue "UDAR" (Ukrainan demokraattinen uudistuksen allianssi) () on Vitali Klytškon johtama ukrainalainen puolue. Nimen lyhenne tarkoittaa iskua tai lyöntiä. Puolue on EPP:n tarkkailijajäsen.


title: UDAR

text: Entinen raskaansarjan nyrkkeilyn- ja potkunyrkkeilynmaailmanmestari Klytško aloitti poliittisen uransa pyrkimällä parlamenttiin ja Kiovan kaupunginvaltuustoon PORA-PRP-puolueen johdossa vuonna 2006 ja hänestä tuli valtuustossa puolueensa edustajien ryhmänjohtaja. Vuonna 2008 ennenaikaisissa kunnanvaaleissa useasta puolueesta koottu Vitali Klytškon blokki kaksinkertaisti äänimääränsä. Huhtikuussa 2010 Klytško valittiin "Nova Krajina" -puolueen ("Uusi maa, entinen "Eurooppalainen pääkaupunki") johtoon ja nimi muutettiin. Vuonna 2012 puolue nousi parlamenttiin.


title: UDAR

text: Vuoden 2014 vaaleihin puolue osallistui Petro Porošenkon blokin listoilla.


title: Loukonen

text: Loukonen on järvi, joka sijaitsee Eurassa ja Raumalla Satakunnassa ja kuuluu Eurajoen vesistön Juvajoen alueeseen kuuluvan Haajanojan ja Naarjoen valuma-alueeseen.


title: Loukonen

text: Loukosen pinta-ala on 19,9 hehtaaria. Se on L-kirjaimen muotoinen järvi, jonka molemmat haarat ovat noin 600 metriä pitkät. Sen luusua sijaitsee itäpään pohjoisrannassa. Laskujoki, tai alussa pikemminkin puro, on Naarjoki, joka virtaa 6,4 kilometriä ennen kuin yhtyy Haajanojaan. Haajanoja muuttu pian Pietarjoeksi, joka laskee Turajärveen, jonka laskujoki Juvajoki puolestaan yhtyy lopuksi Eurajokeen.


title: Loukonen

text: Järvessä ei ole saaria. Sen rantaviiva on 2,9 kilometriä pitkä. Yli puolet rannoista on moreeni- ja kalliopohjaisia, mutta järven pohjoispäässä ja länsipäässä rantaan rajoittuvat suot. Etenkin pohjois- ja itärannoille on rakennettu loma-asuntoja. Järvellä on vain yksi viljelytila. Järvlle pääsee valtatieltä 12, josta on rakennettu useita metsäteitä.


title: Loukonen

text: Sen eteläsivua seuraa Pitkännummenmäki ja itäpäässä on Ketosenkallio. Euran ja entisen Lapin eli nykyisen Rauman kaupungin raja kulkee järven poikki.


title: Loukonen

text: Loukosen valuma-alue on alle 2 km² ja siihen laskee lähinnä kaivettuja suo- tai metsäojia. Merkittävimmät ojat tulevat Hävinnytniittulta ja Ketosenkalliolta. Järvessä elää alkuperäinen jokirapu ja sinne on istutettu kuhaa.


title: E. T. Leeds

text: Edward Thurlow Leeds (1877-1955) oli brittiläinen arkeologi ja muinaistutkija. Hänet tunnetaan parhaiten anglosaksien tutkijana.


title: E. T. Leeds

text: Leeds opiskeli Cambridgen yliopistossa ja valmistui 1899. Hän lähti Aasiaan ja vietti kaksi vuotta Kiinassa opiskelemassa kiinan kieltä. Hän kuitenkin sairastui ja joutui palaamaan Britanniaan. Toipilasaikanaan hän osallistui geologisiin kaivauksin ja kiinnostui samalla arkeologiasta.


title: E. T. Leeds

text: Leedsistä tuli Oxfordin yliopiston Ashmolean-museon varajohtaja 1908 ja johtaja vuonna 1928. Hän jäi eläkkeelle 1945, mutta jatkoi sen jälkeenkin aasialaisten kolikoiden luetteloimista museossa.


title: E. T. Leeds

text: Leeds aloitti ensimmäisen maailmansodan jälkeen perusteelliset kaivaukset Oxfordshiressä. Leeds kehitti menetelmän vanhojen brittiläisten pulojen ajoittamiseen. Hän oli myös kiinnostunut numismatiikasta ja opiskeli kiinaa ja monia eurooppalaisia kieliä voidakseen luetteloida kolikoita.


title: REC 3: Genesis

text: REC 3: Genesis, tyyliteltynä [REC] Genesis on espanjalainen kauhuelokuva, joka sai ensi-iltansa 30. maaliskuuta 2012. Elokuva on kolmas osa "REC"-elokuvasarjaa, edeltäjien ollessa "REC" ja "REC 2". Elokuvan ohjasi Paco Plaza, joka ohjasi aiemmat osat yhdessä Jaume Balaguerón kanssa. Elokuva julkaistiin DVD:llä 6. marraskuuta 2012.


title: REC 3: Genesis

text: Elokuvalle julkaistiin 31. lokakuuta 2014 jatko-osa, "".


title: REC 3: Genesis

text: Clara on menossa naimisiin Koldon kanssa. Heidän ollessaan kirkolla paikalla on myös Koldon serkku Adrián, joka videokuvaa häitä. Paikalla on myös Adriánin setä, jota on purrut koira, mutta hän väittää olevansa kunnossa. Myöhemmin juhlien ollessa täydessä vauhdissa Adriánin setä alkaa oirehtia, kuten oksennella. Ollessaan juhlapaikassa parvekkeella hän putoaa sieltä ja hänen vaimonsa tulee auttamaan häntä ylös. Yhtäkkiä hän puree vaimoaan kaulaan ja oksentaa yhden vieraan päälle. Infektio, joka muuttaa ihmiset verenhimoisiksi pedoiksi, alkaa levitä aggressiivisesti useimpiin vieraisiin. Vieraiden panikoidessa ympäriinsä Clara ja Koldo erkaantuvat toisistaan. Elossa olevat aloittavat selviytymistaistelun.


title: REC 3: Genesis

text: Elokuvalla on Metacriticissä keskiarvona 45/100. Rotten Tomatoesissa 39 % kriitiikoiden arvioista oli positiivisia. Suomessa Episodi antoi elokuvalle arvosanaksi 3/5 ja Iltalehti 2/5.


title: Oleh Ljaškon radikaalipuolue

text:
Oleh Ljaškon radikaalipuolue () on ukrainalainen puolue. Lokakuun 2014 parlamenttivaaleissa puolue nousi 7,4 prosentin ääniosuudella maan viidenneksi suurimmaksi puolueryhmäksi. Se sai 22 kansanedustajaa Ukrainan parlamenttiin
ja osallistui Arseni Jatsenjukin toiseen hallitukseen ennen puolueen siitymistä oppositioon syksyllä 2015.


title: Oleh Ljaškon radikaalipuolue

text: Puolue perustettiin Mykolajivissa ja rekisteröitiin syyskuussa 2010 nimellä Ukrainan radikaali-demokraattinen puolue.


title: Oleh Ljaškon radikaalipuolue

text: Oleh Ljaško valittiin puolueen johtoon kolmannessa puoluekokouksessa elokuussa 2011, jolloin puolueen nimi muutettiin.


title: Oleh Ljaškon radikaalipuolue

text: Ljaško oli 28. lokakuuta 2012 järjestetyissä parlamenttivaaleissa puolueen ainut läpimennyt ehdokas.


title: Oleh Ljaškon radikaalipuolue

text: Keväällä 2014 Ljaško osallistui Ukrainan presidentinvaaleihin, joissa hän oli kolmanneksi suosituin ehdokas 8,3 prosentin kannatuksella.


title: Oleh Ljaškon radikaalipuolue

text: Lokakuun 26. päivän 2014 parlamenttivaaleihin radikaalipuolue kampanjoi halulla puhdistaa Ukraina oligarkeista, kuvaannollisesti (puoluetunnuksessaan näkyvän) hangon avulla. Puolue kampanjoi myös maan varustamisella uudelleen ydinaseilla. Donbassin sodassa (Itä-Ukrainan kriisissä) puolue haluaisi käyttää voimaa.


title: Oleh Ljaškon radikaalipuolue

text:
Radikaalipuolue sai vaaleissa 7,44 prosentin kannatuksen, joka toi 22 kansanedustajapaikkaa radaan. Se oli yksi valtakunnallisen 5 prosentin äänikynnykseen ylittäneistä kuudesta puolueesta.
Vuoden 2011 vaalilain mukaan puolet parlamentin kansanedustajista valitaan vaalipiireistä, mutta radikaalipuolue ei voittanut edustajia yhdestäkään vaalipiiristä. Vuoden 2014 vaaleissa tosin 27 vaalipiirikohtaista paikkaa jätettiin täytettäväksi myöhemmin, koska vaalitoimitusta ei voitu suorittaa Krimillä ja paikoin separatistien hallitsemassa Itä-Ukrainassa.


title: Oleh Ljaškon radikaalipuolue

text:
Valeri Voštševski (Валерій Миколайович Вощевський) oli liikenneministeri ja kolmas varapääministeri.
Puolue jätti hallituksen syyskuussa 2015 vastalauseena perustuslainmuutokselle, jonka oli tarkoitus antaa lisää autonomiaa kapinallisalueille.


title: GnuPG

text: GnuPG (tai GNU Privacy Guard tai GPG) on GPL-lisensoitu vaihtoehto PGP -salausohjelmistolle. GnuPG on IETF-organisaation RFC 4880 -standardin mukainen. Nykyiset PGP-versiot ovat yhteensopivia GnuPG:n ja muiden OpenPGP-standardin mukaisten järjestelmien kanssa.


title: GnuPG

text: GnuPG on osa Free Software Foundation -järjestön GNU -projektia ja on saanut rahallista tukea Saksan hallitukselta.


title: Lunar Magic

text: Lunar Magic on FuSoYan kehittämä kenttäeditori, jolla pelaaja voi luoda "Super Mario World" -aiheisia kenttiä. Editorin kehittäminen aloitettiin helmikuussa 2000 ja se julkaistiin 24. syyskuuta 2000, jonka jälkeen sitä on päivitetty säännöllisesti.


title: Galaxian

text: Galaxian () on Namcon kehittämä shoot 'em up -peli, joka julkaistiin alun perin Japanissa lokakuussa kolikkopelinä. Peli on sen jälkeen julkaistu myös Apple II:lle, Atari 2600:lle, Atari 5200:lle, ColecoVisionille, Commodore VIC-20:lle, Commodore 64:lle, Fujitsu FM-7:lle, NEC PC-8801:lle, Nintendo Entertainment Systemille, Virtual Consolelle ja ZX Spectrumille.


title: Galaxian

text: Pelissä pelaajan ohjaama alus liikkuu sivusuunnassa ruudun alalaidassa ja ampuu vastustajia. Vastustajat saapuvat aaltoina: yhden aallon tuhoamisen jälkeen tilalle tulee toinen aalto vastustajia. Tietyin väliajoin vastustajan alus lähestyy pelaajan alusta aiheuttaen suuremman vaaran pelaajalle.


title: Galaxian

text: Pelistä on myös julkaistu versio nimellä Astro Galaxy, jonka on julkaissut on Entex käsikonsolille.


title: David Garnett

text: David Garnett (1892-1981) oli brittiläinen kirjailija, Bloomsburyn ryhmän jäsen.


title: David Garnett

text: Hänen tunnetuin romaaninsa oli nimeltään "Lady into Fox" vuodelta 1922. Garnett julkaisi myös toimitetun laitoksen ystävänsä T. E. Lawrencen kirjeistä.


title: David Garnett

text: Garnett oli kaksi kertaa naimisissa ja hän sai kuusi lasta. Hänen toinen vaimonsa Angelica Garnett oli miestään 26 vuotta nuorempi ja monimutkaisten perhesuhteiden kautta sukua useille Bloomsburyn ryhmän jäsenille. Hänen biologinen isänsä Duncan Grant oli ollut aiemmin David Garnettin rakastaja.


title: OTR

text: OTR () on salausprotokolla, joka tarjoaa salauksen pikaviestikeskusteluille. OTR käyttää yhdistelmää AES symmetrisestä salausta (jossa on 128-bittinen avainpituus), Diffie-Hellman-avaimenvaihtoa (jossa on 1536-bittinen ryhmäkoko) ja SHA-1 -tiivistefunktiota. Todennuksen ja salauksen lisäksi, OTR tarjoaa myös "perfect forward secrecy" ja "malleable encryption" -ominaisuudet.


title: Edward Marsh

text: Edward Howard Marsh (18. marraskuuta 1872 – 13. tammikuuta 1953) oli brittiläinen yleisnero, kääntäjä, taiteiden suojelija ja virkamies. Hän oli tunnettu hahmo brittiläisissä taidepiireissä 1900-luvun alussa. Marsh toimi yli 20 vuoden ajan Winston Churchillin yksityissihteerinä.


title: Edward Marsh

text: Marsh julkaisi yhdessä ystävänsä Rupert Brooken kanssa sarjaa "Georgian Poetry" vuodesta 1912 alkaen. Marsh, joka tunnettiin nimimerkillä "E.M." toimitti sarjaan viisi osaa. Hän sai niistä hyvät tekijänoikeustulot, joita käytti avokätisesti kirjailijoiden hyväksi. Hän tuki etenkin James Joycea ja järjesti tälle eläkkeen. Hän julkaisi omia runojaan, toimitti Brooken teoksia ja käänsi englanniksi kaksi osaa Jean de La Fontainen eläinsatuja ja Horatiuksen Oodit.


title: Edward Marsh

text: Marsh oli myös merkittävä taiteen keräilijä. Hän aloitti keräämällä brittiläisten 1700-luvun lopulla syntyneiden taiteilijoiden akvarelleja, mutta siirtyi hankkimaan teoksia oman aikansa taiteilijoilta kuten Mark Gertler (1891–1939), Paul Nash (1889–1946) ja Stanley Spencer (1891–1959).


title: F. S. Eljas Pauanne

text: Frans Sulo Eljas Pauanne (11. maaliskuuta 1879 Varkaus – 26. syyskuuta 1947 Luumäki) oli suomalainen toimittaja ja suomentaja. Hän käytti nimimerkkiä Tahvo Partio.


title: F. S. Eljas Pauanne

text: Pauanteen vanhemmat olivat rautasorvari Frans Oskar Hellberg ja Juliana Vilhelmina Wilkman. Hän pääsi ylioppilaaksi 1899 Kuopion lyseosta.


title: F. S. Eljas Pauanne

text: Pauanne oli vastaavana toimittajana 1907–1908 Raja-Karjala-lehdessä ja 1909–1913 Viipuri-lehdessä. Sittemmin hän toimi nimismiehenä.


title: F. S. Eljas Pauanne

text: Pauanne oli naimisissa vuoteen 1929 Paula Hollon (k. 1929) kanssa ja vuodesta 1938 kansakoulunopettaja Ester Alfhild Penttisen, o.s. Pennanen kanssa.


title: F. S. Eljas Pauanne

text: Nimimerkillä "Tahvo Partio":


title: F. S. Eljas Pauanne

text:
Omalla nimellä:
Nimimerkillä "Tahvo Partio":


title: Alvis Saladin

text: Alvis Saladin (FV601) on brittiläisvalmisteinen panssariauto. Sen valmistaja on Alvis Vickers, ja se otettiin käyttöön vuonna 1958. Ajoneuvon pääaseena oli 76 mm tykki, ja sen panssaroinnin vahvuus oli enimmillään 32 mm. Autoa käytettiin lähinnä aseistettuna tiedusteluajoneuvona Britannian armeijassa.


title: Alvis Saladin

text: Auton toimintasäde oli 400 kilometriä, ja sen huippunopeus maantiellä sama kuin Alvis Saraceninkin, 72 km/h. Moottori oli 8-sylinterinen Rolls-Roycen valmistama bensiinimoottori, joka oli teholtaan 190 hv (119 kW). Ajoneuvon kaikki kuusi pyörää olivat vetäviä ja 4 ensimmäistä olivat ohjaavia. Se tarkoitti sitä, että yhden pyörän puhkeaminen ei ollut este ajoneuvon etenemiselle.


title: Alvis Saladin

text: Ajoneuvoa on käytetty muiden muassa Kyproksella, Lähi-Idässä ja Afrikassa. Se on ollut osin vielä käytössä 1980-luvulla.


title: Alvis Saladin

text: Panssarimuseon kokoelmissa on yksi ajokuntoinen, Iso-Britanniasta vaihtokaupalla saatu Saladin.


title: Alvis Saladin

text: Ajoneuvon seuraaja on alumiinipanssaroitu Alvis FV101 Scorpion.


title: La Trice Little

text: La Trice Little (s. 10. joulukuuta 1979) on yhdysvaltalais-suomalainen kilpauransa päättänyt koripalloilija. Hän on toiminut myös koripallotuomarina.


title: La Trice Little

text: Little pelasi koripalloa Yhdysvalloissa kaikilla kouluasteilla, viimeisimpänä yliopistotasolla Mercy Collegessa. Saavuttuaan Suomeen vuonna 2002 Little pelasi aluksi II-divisioonaa Pirkkalan Virissä ja harjoitteli Tampereen Pyrinnön edustusjoukkueen mukana. Elokuussa 2005 hän teki yksivuotisen pelaajasopimuksen Pyrinnön kanssa edustaen seuraa kuitenkin vain 11 ottelussa syyskaudella. Tämän jälkeen Little pelasi toiseksi korkeimmalla sarjatasolla Korikobrissa vuoteen 2008 asti. Seuraavan kauden Little pelasi Helsingin NMKY:ssä ja sitä seuraavan Wartti Basketissa. Kauden 2010–2011 Little edusti Korisliigassa pelannutta Porvoon Tarmoa 4,4 pisteen ja 2,2 levypallon keskiarvoilla. Tarmo putosi kauden päätteeksi Korisliigasta, ja Little jatkoi seurassa vielä seuraavan kauden alun. Vuosina 2012–2014 Little edusti divisioonajoukkue Keravan Kori-80:aa. Vuonna 2014 hän siirtyi I-divisioona B:hen Espoo Basket Teamin joukkueeseen.


title: La Trice Little

text: Little on toiminut myös pääsarjatason erotuomarina.


title: La Trice Little

text: Little asui New Yorkin Brooklynissä, ja hänellä on John-niminen pikkuveli. Little sapui Suomeen vuonna 2002 suomalaisen vaimonsa ja lapsensa kanssa. Aikaisemmasta liitostaan Littlellä on kaksi lasta: Niia-tytär ja vuonna 2004 syntynyt Miro-poika, jotka ovat pelanneet koripalloa Tampereen Pyrinnössä. Nykyisestä avioliitostaan Sanna-vaimonsa kanssa Littlellä on Leanna-tytär ja Sofia-tytär.


title: Liberaalipuolue (Moldova)

text:
Liberaalipuolue (PL) () on moldovalainen, eurooppamyönteinen, Moldovan parlamentissa huhtikuusta 2009 lähtien edustettuna ollut, liberalistinen tai liberaali-konservatistinen puolue.
Puolueen johdossa on vuodesta 1998 lähtien toiminut Mihai Ghimpu, juristi ja kansanedustaja, joka virkaatekevänä hoiti Moldovan presidentin virkaa runsaan vuoden (11.9.2009–28.12.2010). Puolueen varapuheenjohtajana on väkirikkaan pääkaupunki Chișinăun pormestarina vuodesta 2007 toiminut Dorin Chirtoacă.


title: Liberaalipuolue (Moldova)

text: Liberaalipuolue on ollut Moldovan parlamentissa huhtikuun 2009 parlamenttivaaleista lähtien. Tuolloin se saavutti 13,13 prosentin ääniosuuden ja sai 15 kansanedustajaa Moldovan 101 edustajan parlamenttiin . Saman vuoden syksyn uusissa vaaleissa tuloksena oli 14,68 % ääniosuus ja 15 kansanedustajaa. Marraskuun 28. päivänä 2010 järjestetyissä Moldovan parlamenttivaaleissa liberaalipuolue sai 9,96 % äänistä, joka toi yhteensä 12 kansanedustajaa kaudelle 2010–2014. Puolue oli neljäs Moldovan parlamenttiin selvinneistä puolueista. Puolue osallistui kahden muun puolueen kanssa eurooppaintegraatiolle myönteiseen enemmistöryhmittymään ja maan hallitukseen.


title: Liberaalipuolue (Moldova)

text: Kevään 2013 sisäpoliittisen kriisin aikana Liberaalipuolue jakautui kuitenkin kahtia. Maan hallituksessa jatkoi kansanedustaja Ion Hadarcan johtama 7 edustajan uudistusmielisempi ryhmittymä, joka perusti Liberaalin reformistipuolueen (Partidul Liberal Reformator, PLR). Liberaalipuolueen 5 edustajan ydinryhmä jäi oppositioon puheenjohtaja Mihai Ghimpun johdolla. Parlamenttikauden aikana yksi liberaalien kansanedustaja on siirtynyt riippumattomien edustajien ryhmään.


title: Liberaalipuolue (Moldova)

text:
Moldovassa järjestettiin parlamenttivaalit 30. marraskuuta 2014. Liberaalipuolue ja siitä eronnut Liberaalireformatorinen puolue osallistuivat toisistaan erillään vaaleihin.
Tuolloin liberaalipuolue sai 9,67 % äänistä ja nousi pienimpänä puolueena parlamenttiin, saaden 13 paikkaa 101:stä.


title: Liberaalipuolue (Moldova)

text: Puolue on Brysselissä päätoimipaikkaansa pitävän Euroopan liberaalidemokraattinen puolueen (ALDE-puolue) jäsenpuolue.


title: Aarteet – 24 suosituinta sävelmää

text: Aarteet – 24 suosituinta sävelmää on Jukka Kuoppamäen vuonna 1994 julkaistu kokoelma-albumi.


title: Ǧīm

text: Ǧīm eli jīm (, äännetään ) on arabialaisen kirjaimiston viides kirjain. Kirjaimen äännearvo on ja se vastaa heprealaisen kirjaimiston kirjainta gimel (ג). Ǧīmin itsenäinen muoto on ج, ja sanan lopussa se liittyy viivalla edeltävään kirjaimeen (esim. نج "nǧ"). Sanan alussa ja keskellä ǧīmin alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. جا "ǧā", نجو "nǧū").


title: Ǧīm

text: Persian kirjain če (چ) on muodostettu lisäämällä kaksi pistettä ǧīm-kirjaimeen. Arabialaista kirjaimistoa käyttävissä indoarjalaisissa kielissä kuten urdussa, pandžabissa ja sindhissä käytetään ǧīmin ja hā’n yhdistelmää (جھ) ilmaisemaan aspiroitua affrikaattaa . Myös sindhin kirjaimet ǰē (ڄ) ja ñē (ڃ) on muodostettu ǧīmin pohjalta.


title: Sininen ja valkoinen (vuoden 1992 albumi)

text: Sininen ja valkoinen on Jukka Kuoppamäen vuonna 1992 julkaistu kokoelma-albumi, joka sisältää levytyksiä vuosilta 1972–1977. Se julkaistiin LP-, CD- ja C-kasettiformaateissa.


text:
A-puoli
B-puoli


title: Če

text: Če (, äännetään ) on arabialainen kirjain, jota käytetään muun muassa persian, urdun ja pandžabin kielissä ilmaisemaan soinnitonta postalveolaarista affrikaattaa . Arabiassa če-kirjain ei esiinny. Kirjain on muodostettu lisäämällä kaksi pistettä ǧīm-kirjaimeen.


title: Če

text: Urdussa ja pandžabissa käytetään čen ja hā’n yhdistelmää (چھ) ilmaisemaan aspiroitua affrikaattaa . Sindhissä samaa aspiroitua äännettä varten on oma kirjaimensa, neljällä pisteellä kirjoitettava chē (ڇ).


title: Khums

text: Khums (, "viidennes") on islamissa vero, jota maksetaan viidennes siitä mikä ansaitaan tai saadaan saaliksi. Vero on määrätty suurassa kahdeksan ("Sotasaaliitten suura").


title: Khums

text: Viidennes jaetaan (tasan) kuuteen osaan, jotka määrätään antamaan seuraaviin tarkoituksiin:


title: Khums

text: Se mistä vero on maksettava (al-ghanim) voidaan käsittää sotasaaliksi. Kuitenkin sanan voi käsittää tarkoittavan 'se mitä on ansaittu' (al-Munjidin sanakirja). Veron kohteeksi ovat Ahl al-Baitin imaamit määritelleet myös:


title: Khums

text: Etenkin šiiat käyttävät laajempaa määritelmää, sunnit käsittävät veron menevän vain sotasaalista.


title: Khums

text: Profeetan kuoltua ja ensimmäisen 11 imaamin aikana ensimmäiset kolme osuutta menivät Ahl al-Baitin imaamille. Nykyisin tämä osuus annetaan uskonnolliselle opettajalle. Loput menevät tarvitseville.


title: Idea (albumi)

text: Idea on Bee Gees -yhtyeen vuonna 1968 julkaistu studioalbumi. Musiikillisesti se on rock-tyylisempi kuin yhtyeen kaksi edellistä levyä, minkä lisäksi orkesterisovitukset ovat sillä pienemmässä roolissa. "Idea" sisältää singlehitin ”I Started a Joke”. Albumi nousi Britanniassa ja Ranskassa listan neljänneksi ja Länsi-Saksassa kolmanneksi.


title: Idea (albumi)

text: Yhdysvalloissa Atco Records julkaisi albumin erilaisella kansikuvalla ja hieman erilaisella kappalelistalla. Se sisältää myös hitin ”I’ve Gotta Get a Message to You”. Albumi ylsi Billboard 200 -listalla sijalle 17.


title: Harkovan kansallinen yliopisto

text: Harkovan kansallinen yliopisto () on Ukrainan Harkovassa sijaitseva kansallinen yliopisto. Se on nimetty Sloboda-Ukrainassa syntyneen valtiomiehen, kansan kouluttamista edistäneen Vasili N. Karazinin (1773-1842) mukaan. Yliopiston päärakennus sijaitsee Harkovan vapaudenaukion (maidan Svobody) laidalla.


title: Harkovan kansallinen yliopisto

text: Harkovan yliopisto perustettiin marraskuussa 1804 Karazinin aloitteesta keisari Aleksanteri I:n antamalla asetuksella ja avattiin 1805. Se on Lvivin kansallisen yliopiston (1661) jälkeen Ukrainan toiseksi vanhin yliopisto. 1800-luvulla yliopistoon kuului neljä tiedekuntaa: fysiikan-matematiikan, historian-filologian, lainopin ja lääketieteen tiedekunnat. Vuonna 1839 lääketieteen opetuksen rinnalle käynnistetty eläinlääketieteen tiedekunta eriytyi itsenäiseksi instituutiksi jo 1850.


title: Harkovan kansallinen yliopisto

text: Yliopisto kuuluu maan arvostetuimpiin ja nykyään siinä on 20 tiedekuntaa, joissa on yhteensä 125 eri tieteenalan laitosta. Se antaa opetusta 61 eri pääaineessa. Opiskelijoita on noin 15 000 ja jatko-opiskelijoita 600. Opetusta antaa yli 300 professoria (dosenttitaso) ja noin 800 muuta tohtoritason opettajaa. Vuonna 2013 suoritetussa ukrainalaisten yliopistojen vertailussa Harkovan kansallinen yliopisto pisteytettiin Ukrainan kolmanneksi parhaaksi yliopistoksi.


title: Harkovan kansallinen yliopisto

text: Lev Landau, joka sai vuoden 1962 Nobelin fysiikanpalkinnon kehittämästään kondensoidun aineen teoriasta, teki keskeisen osan tutkimustyöstään Harkovan polyteknisessä instituutissa ja Harkovan yliopistossa.


title: Harkovan polytekninen instituutti

text: Harkovan polytekninen instituutti () on Ukrainan Harkovassa sijaitseva kansallinen tekninen yliopisto.


title: Harkovan polytekninen instituutti

text: Harkovan polytekninen instituutti on perustettu sen itsensä antaman tiedon mukaan vuonna 1885. Historiansa aikana instituutti on ollut muodostamassa kuutta muuta ylemmän korkeakouluopetuksen opinahjoa Ukrainassa.


title: Harkovan polytekninen instituutti

text: Tekninen yliopisto kuuluu maan arvostetuimpiin korkeakouluihin. Päätoimisesti voi opiskella 19 tiedekunnassa 95 eri erikoistumisalaa ja 69 alaa voi opiskella etäopiskeluna ("kirjeenvaihto-opiskelijana"). Yliopistoon kuuluu 92 eri laitosta, joista yli 60:llä voi suorittaa loppututkinnon. Opiskelijoita on yhteensä yli 25 000. Opiskelijoista noin 1 300 tulee ulkomailta (30 eri maasta). Väitöskirjatyöhön tähtää runsas 400 jatko-opiskelijaa. Opetus- ja tutkimushenkilökuntaa on noin 1 700 henkeä, joista noin 150:lla on dosenttitason koulutus, mukana on pari-kolmekymmentä kansallisen tiedeakatemian tai soveltavien alojen akateemikkoa. Opetusta annetaan Harkovan lisäksi neljällä muulla paikkakunnalla. Yliopistoon kuuluu myös sotakorkeakoulutyyppisesti toimiva laitos, josta voi valmistua 11 eri pääaineessa sopimuspohjaisesti upseeriksi. Yliopistoon kuuluu ionosfääritutkimuksen instituutti ja observatorio.


title: Harkovan polytekninen instituutti

text: Harkovan polyteknisellä instituutilla on autonomisen tiedeyliopiston asema Ukrainssa. Vuonna 2013 suoritetussa ukrainalaisten yliopistojen vertailussa Harkovan polytekninen instituutti pisteytettiin Ukrainan kuudenneksi parhaaksi yliopistoksi.


title: Harkovan polytekninen instituutti

text: Lev Landau, joka sai vuoden 1962 Nobelin fysiikanpalkinnon kehittämästään kondensoidun aineen (kuten nestemäisen heliumin) teoriasta, teki keskeisen osan tutkimustyöstään Harkovassa, Harkovan polyteknisessä instituutissa ja Harkovan yliopistossa.


title: Repola (Viipuri)

text: Repola oli yksi Viipurin vanhoista suomalaisista kaupunginosista. Se syntyi 1800-luvun jälkipuoliskolla Salakkalahden maatunutta pohjukkaa täytettäessä. Pohjoisessa Repola rajoittui Pietarin rataan ja Viipurin rautatieasemaan, idässä Kalevan kaupunginosaan ja etelässä Pantsarlahden kaupunginosaan sekä Torkkelinpuistoon.


title: Repola (Viipuri)

text: 1900-luvun alkupuolella Repolasta muodostui Salakkalahden kaupunginosan ohella Viipurin liike-elämän keskus, jossa sijaitsi myös vilkas kauppapaikka Punaisenlähteentori. Lisäksi Repolassa toimi useita kouluja sekä nykyäänkin käytössä oleva ortodoksinen Profeetta Elian kirkko. Merkittäviä kauppakatuja olivat muun muassa Punaisenlähteentorilta alkava Kannaksenkatu (nyk. Leningradskoje šosse), Brahenkatu (nyk. Moskovskij prospekt) sekä rautatieaseman suuntaan johtava Repolankatu (nyk. Vokzalnaja ulitsa).


title: Repola (Viipuri)

text: Vuoden 1930 väestönlaskennassa Repolassa oli 5 786 asukasta, joista 5 082 oli suomenkielisiä, 388 ruotsinkielisiä ja 316 muunkielisiä.


title: Allan Schulman

text: Allan Carl Waldemar Schulman (20. tammikuuta 1863 Hauho – 6. joulukuuta 1937 Viipuri) oli suomalainen arkkitehti. Hän työskenteli muun muassa Viipurin läänin lääninarkkitehtina vuosina 1915–1932.


title: Allan Schulman

text: Hauholla Lautsian kartanossa syntynyt Schulman kirjoitti ylioppilaaksi Hämeenlinnan normaalilyseosta vuonna 1884 ja valmistui sen jälkeen arkkitehdiksi Polyteknillisestä opistosta 1889. Samana vuonna hän matkusti Argentiinan Buenos Airesiin, jossa Schulman työskenteli ruotsalaisen Carlos Kihlbergin ja norjalaistaustaisen Alejandro Christophersenin arkkitehtitoimistossa vuoteen 1891 saakka. Kotimaahan palattuaan hän oli Yleisten rakennusten ylihallituksen palveluksessa uransa loppuun saakka, toimien muun muassa Helsingissä, Haminassa ja Savonlinnassa sekä vuodesta 1897 lähtien Viipurissa, jonne Schulman myös perusti oman toimiston. Lääninarkkitehdiksi hänet nimitettiin toukokuussa 1915.


title: Allan Schulman

text: Vuosina 1907––1919 Schulman oli jäsenenä Viipurin kaupunginvaltuustossa. Hän vaikutti myös aktiivisesti kaupungin kulttuurielämässä, kuuluen muun muassa Viipurin teatteritalon johtokuntaan, lisäksi Schulman oli mukana perustamassa Viipurin musiikkiopistoa ja toimi Viipurin Lauluveikkojen taiteellisena johtajana sekä kunniapuheenjohtajana.


title: Allan Schulman

text: Allan Schulman piirsi Viipuriin lukuisia liike- ja asuinrakennuksia. Niistä tunnetuin on vuonna 1906 valmistunut Häkli, Lallukka ja Kumpp. Oy:n liikerakennus eli niin sanottu Lallukan talo, jossa nykyään toimii Viipurin suomalainen taiteilijaresidenssi. Yhdessä Bernhard Fraserin kanssa Schulman suunnitteli Viipurin Uuden Yhteiskoulun rakennuksen vuonna 1912. Hän piirsi useita taloja myös Viipurin ulkopuolelle. Vuonna 1904 valmistui Pietariin paroni von Basserin tilaama asuinrakennus, joka nykyään toimii hotellina. Lisäksi hän suunnitteli muun muassa Terijoen merikylpylän ravintolan, lukuisia rakennuksia Uudenkirkon Halilan parantolaan sekä venäläisten aatelisten huviloita Karjalan kannakselle ennen lokakuun vallankumousta 1917. Säämingissä hän avusti kenraali Nils Weckmania tämän vaimolleen rakennuttaman Rauhalinna-nimisen huvilan suunnittelussa.


title: Tahitin kiinalaiset

text: Tahitin kiinalaiset ovat Ranskan Polynesiassa asuvia kiinalaisia. Kiinalaisvähemmistö muodostui 1800-luvulla ja nykyisin he muodostavat noin 12 % alueen väestöstä.


title: Tahitin kiinalaiset

text: Ensimmäiset kiinalaiset tulivat Tahitille vuonna 1865. Tuolloin Skotlannista lähtöisin ollut plantaasinomistaja William Stewart sai luvan Ranskan siirtomaahallinnolta tuoda Atimaonon puuvillaplantaasilleen työntekijöitä Hongkongista. Hänen plantaasilleen tuli lopulta töihin noin 1 000 kantonia ja hakka-kiinaa puhunutta työntekijää. Huonot olosuhteet johtivat siihen että heistä noin 7 % kuoli vuosittain. Tunnetuksi plantaasiajan tapahtumista Ranskan Polynesiassa jäi tapaus, jossa kiinalaiset työntekijät vedonlyöntikiistaan liittyen surmasivat yhden omistaan. Ranskalaisviranomaiset uhkasivat karkottaa kaikki kiinalaiset, mikäli tekijää ei löytyisi. Tuolloin Chim Siu Kung -niminen mies lupasi ottaa syyn niskoilleen ja hänet teloitettiin giljotiinilla vuonna 1868 ja sai eräänlaisen marttyyrin aseman. Stewart joutui vararikkoon ja hänen plantaasinsa sulki ovensa 1874, jonka jälkeen kiinalaistenkin määrä väheni huomattavasti.


title: Tahitin kiinalaiset

text: Kiinalaisia alkoi tulla uudestaan vasta vuonna 1924 kun Ranskan Polynesian ja Hong Kongin välille avattiin suora höyrylaivayhteys. Nyt mukana tuli hyvien yhteyksien takia myös naisia ja lapsia. Ranskan kansalaisuuslakien muututtua Ranskan Polynesiassa syntyneistä kiinalaisista tuli Ranskan kansalaisia vuonna 1973. Täysien kansalaisoikeuksien myötä heitä alkoi toimia kaikilla ammattialoilla ja myös hallinnon tehtävissä.


title: Tahitin kiinalaiset

text: Suurin osa Tahitille muuttaneista kiinalaisista tuli kolmelta hakka-kiinaa puhuneelta alueelta Kiinasta Guangdongin provinssista. Pienempi osa samalta alueelta tulleista puhui kantoninkiinaa. Hakka-kiinaa käytettiin kouluissa 1960-luvulle saakka. Yhteisöt järjestävät nykyisin hakka- ja mandariinikiinankielistä koulutusta. Kysymykseksi on kuitenkin noussut kumpaa kieltä koulutuksessa pitäisi painottaa. Maaseudulla tai etäisemmillä saarilla kasvaneet kiinalaiset osaavat yleensä myös tahitin kieltä, mutta ranskan osaaminen on yleensä heikkoa. Nuorin sukupolvi on kuitenkin käynyt koulunsa ranskaksi ja ranskan osaaminen sitä kautta on jopa parempaa kuin kiinan.


title: Tahitin kiinalaiset

text: Suurin osa kiinalaisista on protestantteja tai katolilaisia.


title: Nobusuke Kishi

text: Nobusuke Kishi (alkujaan "Nobusuke Satō", 13. marraskuuta 1896 Yamaguchin prefektuuri – 7. elokuuta 1987 Tokio) oli japanilainen poliitikko, joka toimi Japanin pääministerinä 1957–1960.


title: Nobusuke Kishi

text: Kishi, alun perin sukunimeltään Satō ja pääministerinä toimineen Eisaku Satōn isoveli, valmistui lakimieheksi Tokiossa 1920. Kishi oli mukana politiikassa jo ennen toista maailmansotaa ja sen aikana. Vuodesta 1936 hän toimi Japanin valloittaman Mantšukuon alueen teollistamisesta vastaavana varaministerinä. Hän tuli Japanin parlamenttiin 1942 liberaalidemokraattien edustajana, toimiessaan samaan aikaan Japanin kauppa- ja teollisuusministerinä.


title: Nobusuke Kishi

text: Sodan jälkeen Kishi toimi jälleenrakennusviraston johtotehtävissä, kunnes palasi politiikkaan 1956 ulkoministeriksi. Seuraavana vuonna hän muodosti oman hallituksen ja nimitettiin pääministeriksi. Hän onnistui kasvattamaan liberaalidemokraattien kannatusta vuoden 1958 vaaleissa ja jatkoi pääministerinä, kunnes joutui eroamaan 1960 hyväksyttyään japanilais-amerikkalaisen turvallisuussopimuksen vasemmiston vastustuksesta ja monista mielenosoituksista huolimatta. Kishiä pidetään keskeisenä "1955 System" -nimellä kutsutun politiikan aloittajana, jossa liberaalidemokraattisesta puolueesta tuli pitkäksi ajaksi japanilaisen politiikan kulmakivi. Häntä toisaalta syytetään tuona aikana syntyneestä rakenteellisesta korruptiosta, kuten laajamittaisesta rahanpesusta.


title: Nobusuke Kishi

text: Kishi oli Japanin pääministeri Eisaku Satōn isoveli, ulkoministeri Shintarō Aben appiukko ja nykyisen pääministerin Shinzō Aben isoisä.


title: Akaban taistelu

text: Akaban taistelu käytiin arabikapinan aikana heinäkuussa 1917 Akabanlahden rannalla sijaitsevan Akaban kaupungin hallinnasta. Taistelussa olivat vastakkain kaupunkia vastaan hyökänneet arabikapinalliset sekä kaupunkia puolustaneet turkkilaisjoukot.


title: Akaban taistelu

text: Tärkein taistelu käytiin Abu el Lissalissa 2. heinäkuuta, kun arabijoukot väijyttivät turkkilaisen pataljoonan. Tämän jälkeen arabijoukot suuntasivat kohti Akabaa, jota vartioineista turkkilaisista vartioasemista viimeinen antautui 6. heinäkuuta.


title: Akaban taistelu

text: Taisteluun osallistunut brittiläinen yhteysupseeri T. E. Lawrence kuvasi taistelua sotamuistelmissaan "Seven Pillars of Wisdom" (1922).


title: Cranwell

text: Cranwell on noin 3000 asukkaan kylä Lincolnshiressä, Englannissa. Sen liepeillä toimii ilmavoimien koulutuskeskus.


title: Cranwell

text: Kylän kirkko on peräisin 900-luvulta, ja sitä edelsi asutus mahdollisesti kuningas Alfred Suuren ajoilta 800-luvulta. Vanhimmasta kylästä on jäljellä enää kirkko ja kylän keskustassa seisova muistoristi, jonka juurelta luettiin aikoinaan tärkeitä kuulutuksia.


title: Cranwell

text: "Royal Air Force College Cranwell" on Britannian ilmavoimien historian kannalta keskeinen paikka. Se oli luultavasti maailman ensimmäinen sotilasilmailun koulutuskeskus. Keskuksen rakentaminen alkoi vuonna 1915 keskellä ensimmäistä maailmansotaa. Koulutustoiminnan lisäksi tukikohdassa toimi sotilassairaala, ja siellä kehitettiin uusia lentokoneita. Britannian ensimmäinen suihkulentokone lähti ensilennolleen Cranwellista vuonna 1941.


title: Mercedes-Benz S-sarja (W221)

text: Mercedes-Benz W221 on Mercedeksen S-sarjan viides sukupolvi. W221 esiteltiin syksyllä 2005 ja sen valmistus päättyi vuonna 2014. Se on modernimpi ja kuin edeltäjänsä W220, autossa on vähän vaikutteita Maybachista. W221 on edeltäjäänsä verrattuna hiukan suurempi.


title: Mercedes-Benz S-sarja (W221)

text: Jokaisesta mallista valmistettiin myös pidempää Lang-mallia jos normaalin mallin jalkatilat ovat liian lyhyet tai vaatimattomat. Lang-mallissa on 13 senttiä pidempi jalkatila takapenkillä. Lang-mallissa takaistuimet ovat sähkösäätöiset. S600- ja S65 AMG -mallit olivat saatavana vain Lang-malleina. Mercedes tarjoaa suurimpaan osaan autoista valinnaisena myös 4Matic-nelivedon. Auton varusteita ovat mm. Airmatic-ilmajousitus, ESP-ajonvakautus, ajamista helpottava Night View Assist, vaaratilanteita ennakoiva Pre-Safe-järjestelmä, GPS-satelliittinavigointi, 14 kaiuttimen äänentoistojärjestelmä, ilmastoidut ja lämmitetyt istuimet sekä COMAND-käyttöjärjestelmä. W221:n seuraaja on Mercedes-Benz W222.


title: Minna Rantanen

text: Minna Ilona Rantanen (s. 14. tammikuuta 1963 Iitti) on aktiiviuransa päättänyt suomalainen korkeushyppäjä. Seuratasolla hän edusti koko uransa ajan Iitin Pyrintöä ja hänen valmentajinaan toimivat Kari Hietaharju sekä Juha Porkka. Kalevan kisoista Rantanen saavutti korkeushypyssä kultaa vuonna 1986 sekä kaksi hopeaa vuosina 1982 ja 1988. Lisäksi hän voitti sisäratojen SM-kisoista korkeushypyn hopeaa vuonna 1985 sekä pronssia vuonna 1987. Virallisissa kilpailuissa hän ei ole esiintynyt vuoden 1989 jälkeen.


title: Teija Puumala

text: Teija Kaarina Puumala (s. 18. elokuuta 1968 Alavus) on aktiiviuransa päättänyt suomalainen korkeushyppääjä. Seuratasolla hän edusti koko urheilu-uransa ajan Lehtimäen Jyskettä, josta vaihtoi vuonna 2004 Ylivieskan Kuulaan. Hänen valmentajanaan toimi Ahti Koskinen. Kalevan kisoista Puumala saavutti korkeushypyn pronssia vuonna 1988. Korkeushypyn puolella hän ei ole esiintynyt virallisissa kilpailuissa vuoden 1990 jälkeen, mutta kilpaili kuulantyönnössä vielä vuonna 2005.


title: Lahut

text: Lahut ovat etninen ryhmä, jomka asuttaa lähinnä Kiinan Yunnanin provinssia. Heitä asuu pienemmissä määrin kuitenkin myös Burman Shanista, Luoteis-Laosista, Pohjois-Thaimaasta ja Luoteis-Vietnamista. Lahun kieli kuuluu lolo-burmalaisiin kieliin. Lahuista noin 420 000 asuu Kiinassa, 150 000 Burmassa, 10 000 Laosissa, 65 000 Thaimaassa ja 5 000 Vietnamissa.


title: Lahut

text: Antropologit ja historioitsijat uskovat lahujen polveutuneen historiallisesta qiang-kansasta Tiibetin ja Qinghain ylängöllä. 200-400-luvuilla heitä alkoi muuttaa Yunnanin Dalin alueelle. Sieltä muuttoliike jatkui, mikä myös erotti lahut kolmeen eri ryhmään. "Lahu nat" suuntasivat länteen, "lahu shit" ja "lahu nhat" itään. Uusilla alueillaan heitä hallitsivat thaikieliset kansat, joiden valta kuitenkin siirtyi kiinalaisille Ming- ja Qing-dynastioiden aikana. 1700-lulta 1900-luvulle lahut kapinoivat useita kertoja kiinalaisia vastaan, mutta kiinalaiset onnistuivat aina kukistamaan heidät. Osa lahuista pakenikin kiinalaisvaltaa etelään Thaimaahan, Laosiin ja Vietnamiin.


title: Lahut

text: Voimakkaimpia kiinalaisvaikutteita saaneilla lahualueilla Yunnanissa lahut harjoittavat lähinnä riisinviljelyä. Lisäksi kasvatetaan hedelmäpuita, teetä ja kasviksia. Etelämpänä jossa vieraammat vaikutteet eivät ole niin vahvoja harjoitetaan edelleen kaskiviljelyä. Täälläkin lahut kasvattavat riisiä, mutta sitä kasvatetaan kuivilla alueilla vesialtaiden sijaan. Lisäksi he kasvattavat porsaita ja vesipuhveleita.


title: Lahut

text: Lahujen uskonto on saanut vaikutteita monilta eri tahoilta ja se onkin sekoitus perinteistä animismia, johon on tullut lisänä tapoja protestanttisesta kristinuskosta ja katolilaisista tavoista, jotka ovat tulleet lähetyssaarnaajien mukana. Lisäksi vaikutteita on tullut mahajana- ja theravada-buddhalaisuudesta. Uskontoon kuuluvien henkien kanssa yhteydessä olivat shamaanit, jotka ovat nykyisin joissain kylissä korvautuneet lähetyssaarnaajilla.


title: Ideapark Seinäjoki

text: Ideapark Seinäjoki on Seinäjoen Joupissa rakenteilla oleva kauppakeskus, jonka pinta-ala tulee olemaan noin 70 000 neliömetriä. Kauppakeskus olisi tarkoitus avata marraskuussa 2019.


title: Ideapark Seinäjoki

text: Alun perin hankkeen taustalla olivat Kesko ja YIT, ja sen nimi oli Lakeuden Ankkuri. Kauppakeskuksen pinta-ala olisi ollut noin 50 000 neliömetriä ja tästä 12 000 neliömetriä oli varattu hypermarketille, joka olisi ollut Keskon K-Citymarket. Liiketilat olisivat olleet kooltaan 30–3 500 neliömetriä.


title: Ideapark Seinäjoki

text: YIT:n vetäydyttyä hankkeesta 2010-luvun puolessavälissä uudeksi yhteistyökumppaniksi saatiin Toivo Sukarin Ideapark, ja hankkeen nimeksi vaihtui Ideapark Seinäjoki.. Pian myös Sukari-yhteistyö ajautui hankaluuksiin. Ideaparkin rakennustyöt alkoivat 14. kesäkuuta 2018.


title: Ideapark Seinäjoki

text: Hankkeen suunnittelu alkoi vuonna 2008. Kauppakeskuksen sijainti olisi Joupissa noin kahden kilometrin päässä Seinäjoen keskustasta. Kauppakeskukseen olisi alkuperäisen suunnitelman mukaan mahtunut arviolta 80 liikettä. Alueella oli Ikealla 30 000 neliömetrin varaus. Lakeuden Ankkurin piti alun perin avautua jouluksi 2016, mutta hanke viivästyi ja kariutui lopulta kokonaan.


title: Ideapark Seinäjoki

text: Seinäjoen keskustan Bio Marilynin omistava Bio Rex -yhtiö aikoi avata kauppakeskuksessa kuusisalisen elokuvateatterin.


title: Negeri Sembilanin lippu

text: Negeri Sembilanin lippu on Malesian Negeri Sembilanin osavaltion tunnus. Lipun värit ja kuviointi kuvaavat osavation valtahierarkiaa. Lipun pääväri on keltainen, joka kuvaa osavaltion hallitsijaa Yang di-Pertuan Besaria. Punainen kolmio kuvaa paikallisia johtajia ja musta kolmio kansaa.


title: Jens Otto Krag

text: Jens Otto Krag (15. syyskuuta 1914 – 22. kesäkuuta 1978) oli tanskalainen poliitikko, joka toimi Tanskan pääministerinä vuosina 1962–1968 ja 1971–1972. Hänet tunnettiin Tanskan Nato- ja EEC-jäsenyyden voimakkaana kannattajana.


title: Jens Otto Krag

text: Maalaispaikkakunnan tupakkakauppiaan poika Krag liittyi sosiaalidemokraattisen puolueen nuorisojärjestöön 1930 ja eteni pian puoluetehtäviin. Hänet alettiin tuntea työväenliikkeen piirissä innokkaana toimittajana ja kouluttajana. Taloustieteen yliopisto-opintojensa jälkeen hän työskenteli kansanhuollon virkailijana. Krag valittiin Tanskan parlamenttiin eli kansankäräjille 33-vuotiaana 1947 ja häntä alettiin valmentaa yhä vaativampiin tehtäviin. Hän toimi vuodesta 1947 Hans Hedtoftin hallituksen kauppa-, teollisuus- ja merenkulkuministerinä.


title: Jens Otto Krag

text: Vuonna 1950 Krag siirtyi Tanskan suurlähetystöön Washingtoniin talousneuvonantajaksi, jonka vastuualueeseen kuului Marshall-apu. Sitten Krag toimi salkuttomana ministerinä Hedtoftin ja H. C. Hansenin hallituksissa 1953–1957 ja vuoden verran ulkomaankauppaministerinä, kunnes hänet nimitettiin 1958 ulkoministeriksi. Tässä tehtävässä Krag edusti Tanskaa Euroopan taloudellista yhdentymistä koskevissa neuvotteluissa.


title: Jens Otto Krag

text: Pääministeriksi ja sosialidemokraattisen puolueen puheenjohtajaksi Jens Otto Krag nousi Viggo Kampmannin jälkeen 44-vuotiaana ja oli tuolloin monipuolisesta ministerikokemuksestaan huolimatta hallituksen nuorin jäsen. Krag oli ajamassa Tanskaan kansanäänestystä EEC:hen liittymisestä, mutta äänestyksen tuloksen osoittauduttua hyvin kahtiajakautuneeksi, hän erosi poliittisista tehtävistään. Kragin viimeiseksi julkiseksi tehtäväksi jäi EEC:n edustajana toimiminen Yhdysvalloissa 1974–1975.


title: Jens Otto Krag

text: Vuonna 1971 hän oli Pohjoismaiden neuvoston presidentti.


title: Jens Otto Krag

text: Kragin ensimmäinen vaimo oli ruotsalainen kirjailija ja näyttelijä Birgit Tengroth ja toinen vaimo näyttelijä Helle Virkner. Hänellä on kaksi lasta Virknerin kanssa.


title: Jens Otto Krag

text: Kragille myönnettiin vuonna 1966 Kaarle Suuren palkinto.


title: Labuanin lippu

text: Labuanin lippu on Malesian territorion Labuanin tunnus. Lipun värit ja symboliikka ovat samat kuin Malesian lipussa. Valkoinen väri kuvaa buddhalaisuuden puhtautta ja punainen verta. Puolikuu kuvaa islamia ja 14-sakarainen tähti viittaa maan osavaltioihin.


title: Ideapark Oulu

text: Ideapark Oulu on kauppakeskus Oulun Ritaharjussa. Kauppakeskuksen pinta-ala on 24 000 neliömetriä, ja siellä on noin 50 liikettä. 31. lokakuuta 2014 avattu Oulun Ideapark on järjestyksessä toinen Ideapark Lempäälän Ideaparkin jälkeen. Oulun Ideaparkiin odotetaan vuosittain yli kolmea miljoonaa kävijää.


title: Ideapark Oulu

text: Oulun Ideapark on yksikerroksinen, kaareva ja 400 metrin pituinen. Ideapark Oulu sijaitsee valtatie 4:n ja Raitotien eritasoliittymän kaakkoispuolella, noin yhdeksän kilometriä Oulun keskustasta pohjoiseen. Ideapark Oulun läheisyydessä asuu noin 50 000 ihmistä, ja vuoteen 2020 mennessä asukasmäärään ennustetaan nousevan 80 000:een.


title: Ideapark Oulu

text: Toivo Sukari ilmoitti lokakuussa 2015 Oulun Ideaparkin laajentuvan 3 hehtaariin. Laajennuksella pyritään helpottamaan tilojen kovaa kysyntää. Laajennuksen arvioitu valmistumisaika on huhtikuussa 2016.


title: Ideapark Oulu

text: Sukari Invest myi Oulun Ideaparkin elokuussa 2016 sijoitusyhtiö Avant Capital Partnersille ja Alma Property Partners -rahastolle.


title: Saarikonjärvi

text: Saarikonjärvi tai Saarikkojärvi on pieni suolampi, joka sijaitsee Eurassa Naarjoen kylässä Satkunnassa ja kuuluu Eurajoen vesistössä Turajärveen laskevaan Haajanojan ja Naarjoen valuma-alueeseen.


title: Saarikonjärvi

text: Lammen pinta-ala on 1,5 hehtaaria ja pyöreähkön lammen läpimitta on noin 150 metriä. Sen luusua sijaitsee lammen itäreunalla, josta virtaa nimetön metsäpuro itään suuren "Isosuon" reunaan. Puro saavuttaa pohjoisempana Naarjoen peltoaukeat ja etenee "Haajanojan" nimisenä Pietarjoen, Turajärven, Juvajoen kautta Eurajokeen.


title: Saarikonjärvi

text: Rantaviivaa on vain puoli kilometriä ja ranta on lähes pelkästään avosuota. Kaakossa on lyhyt osuus metsää, johon onkin rakennettu lammen ainoa loma-asunto.


title: Saarikonjärvi

text: Lampi on osittain umpeen kasvaneen suuremman järven jäänne. Sen alkuperäistä kokoa on vaikea arvioida, mutta avosuon keskellä olevan vettyneen osan perusteella järven pituus on voinut olla 600 metriä tai jos viereinen suo "Toramus "on kuulunut siihen mukaan, niin jopa 1,6 kilometriä. Avosuota lammen ympärillä on noin 700×500 metriä. Metsäsuota on vielä kaksi kertaa enemmän. Ympäröivät mäet ovat moreenimaata.


title: Saarikonjärvi

text: Saarikonjärveä ja sitä lähellä olevia Sirkkajärveä ja Toramusjärveä kuivatettiin 1810−1820-luvuilla.


title: Kelantanin lippu

text: Labuanin lippu on Malesian osavaltion Kelantanin tunnus. Lipun pohjaväri on punainen, joka kuvaa maan kansaa ja sen uskollisuutta. Lipun keskellä oleva valkoinen kuvio on osavaltion hallitsijan, Kelantanin sulttaanin, tunnus.


title: Johorin lippu

text: Labuanin lippu on Malesian osavaltion Johorin tunnus. Lipun pääväri on sininen, joka kuvaa maan hallitusta. Punainen nurkka kuvaa maata puolustaneita sotureita ja puolikuu ja tähti kuvaavat Johorin sulttaania.


title: Luittilanjärvi

text: Luittilanjärvi on umpeenkasvanut entinen suojärvi, joka sijaitsee Eurajoella Satakunnassa ja kuuluu Eurajoen vesistön Juvajoen valuma-alueeseen. "Luittilanjärvenoja", joka yhtyy Juvajokeen kilometrin päässä, virtaa järven vieritse. Suojärven laskuojana toimii suon poikki kaivettu oja.


title: Luittilanjärvi

text: Järvi on saatettu kuivattaa, mistä on maininta Museoviraston rekisterissä. Silloin se on voinut kuulua suurempaan kokonaisuuteen.


title: Luittilanjärvi

text: Luittilanjärven seutu on ollut pronssikaudella otollinen asuinpaikka, mistä kertoo paikalliset näkyvät muinaisjäänteet. Lampea ympäröivät kallioiset mäet ovat näkyneet muinaiselta merenrannalta kauaksi ja niiden päälle rakennetut hiidenkiukaan ovat säilyneet lähes koskemattomina. Eteläisimmät kiukaat ovat isoja ja alempana rinteessä on asutti siten verraten pitkään. Ruohikkoiset lahdet ovat olleet pronssikautisten karjankasvattajien mieleen.


title: Tarkhan (Egypti)

text: Tarkhan on ikiaikainen hautausmaa Egyptissä Gerzehin pohjoispuolella. Sieltä tehdyt löydöt ovat auttaneet ymmärtämään miten Egyptistä tuli valtio noin 3000 eaa.


title: Tarkhan (Egypti)

text: Hautausmaa sijaitaee Niilin länsirannalla, ja se jakautuu kahteen osaan, joita kutsutaan laaksoksi ja kukkulaksi. Hautausmaata käytettiin Naqada III-kaudelta ensimmäisen dynastian loppuun, ja satunnaisesti uudelleen vielä roomalaisvallan aikana. Pelkästään Naqada-kausilta on tunnistettu yli kaksituhatta hautausta.


title: Tarkhan (Egypti)

text: Arkeologi Flinders Petrie suoritti alueella kaivauksia kahtena talvena vuonna 1911-1913.


title: Mika Erno

text: Mika Erno (oik. "Carl Mikael Erno", sukunimi vuoteen 1932 saakka "Erikson", 15. huhtikuuta 1919 Helsinki – 8. helmikuuta 2014 Hämeenlinna) oli suomalainen arkkitehti. Hänen vanhempansa olivat jääkäri-everstiluutnantti Ture Erno ja arkkitehti Sylvi Erno (o.s. Nyyssönen).


title: Lilly Wood and the Prick

text: Lilly Wood and the Prick (tunnetaan myös nimillä Lilly Wood ja LILLYWOOD) ovat vuonna 2006 perustettu ranskalainen vaihtoehtorock-, pop- ja folkmusiikkia soittava, Nili Hadidasta sekä Benjamin Cottosta koostuva duo. He tunnetaan parhaiten kappaleesta "Prayer in C", josta saksalainen DJ Robin Schulz teki remix-version sekä julkaisi tämän singlenä vuonna 2014. Kappale saavutti singlelistojen kärkisijoituksia esimerkiksi Espanjassa, Itävallassa, Belgiassa, Ranskassa, Saksassa, Israelissa, Libanonissa, Italiassa, Alankomaissa, Sveitsissä sekä Isossa-Britanniassa. Vuodesta 2009 lähtien duon levy-yhtiönä on toiminut Cinq7.


title: Putrajayan lippu

text: Putrajayan lippu on Malesian territorion Putrajayan tunnus. Lippu koostuu kahdesta sinisestä ja yhdestä keltaisesta pystyraidasta. Lipun keskellä on Malesian vaakuna.


title: Karl-Gerät

text: Karl-Gerät (040 / 041) (lyhyemmin Karl, tunnettu myös nimillä "Thor" ja "Mörser Karl", ) on saksalainen toisessa maailmansodassa piirityksissä käytetty raskas haupitsi. Sitä pidetään suurimpana itseliikkuvana haupitsina.


title: Karl-Gerät

text: Rheinmetall aloitti Karl-Gerät 040:n kehittämisen 1936 Maginot-linjaan hyökkäämiseksi. Se nimettiin kehittämiseen osallistuneen tykistökenraali Karl Beckerin mukaan. Ajokokeet pidettiin Unterlüßissa toukokuussa 1940. Kuusi ensimmäistä vaunua valmistettiin marraskuun 1940 ja elokuun 1941 välillä. Myöhemmin päätettiin tehdä paremman kantaman omaava malli ja kehiteltiin Karl-Gerät 041, jota tilattiin kuusi kappaletta, joista kuitenkin vain yksi valmistettiin. Karl-Gerätiä valmistettiin siis yhteensä seitsemän kappaletta, joista kuudelle ensimmäiselle annettiin nimet (Adam (myöhemmin Baldur), Eva (myöhemmin Wotan), Thor, Odin, Loki ja Ziu).


title: Karl-Gerät

text: Ensimmäiset neljä vaunua menivät itärintamalle, jossa ne saivat tulikasteensa valko-venäläistä Brestin kaupunkia vastaan elokuussa 1941. Niitä käytettiin myös Sevastopolia vastaan ja Varsovan kansannousun tukahduttamiseen. Karl-Gerätien tukena käytettiin yleensä ammusten kuljetuksesta varten muunneltuja Panzer IV -vaunuja. Kun sota Euroopassa läheni loppuaan, osa Karl-Geräteistä jäi venäläisten ja osa yhdysvaltalaisten käsiin. Ainoa säilynyt yksilö on kuudes vaunu, "Ziu", joka on nykyään esillä Kubinkan panssarimuseossa.


title: Karl-Gerät

text: Karl-Gerät kykeni ampumaan korkeintaan kuusi laukausta tunnissa. Sen kranaatit olivat noin kaksi metriä pitkiä ja lensivät mallista riippuen 4–10 kilometrin päähän. Karl-Gerätin kaliiperi oli jopa keskimääräistä rautatietykkiä suurempi. Sen maksimivauhti oli 10 km/h.


title: Asterixin poika

text: Asterixin poika () on Asterix seikkailee -sarjan 27. osa, joka julkaistiin vuonna 1984.


title: Asterixin poika

text: Asterixin ovelle ilmestyy hylätty lapsi. Asterix ja Obelix ryhtyvät huolehtimaan lapsesta koettaen samalla selvittää, mistä tämä on tullut. Selviää, että lapsi on Caesarin ja Kleopatran poika Ptolemaios XV. Caesarin ottopoika Brutus oli useaan otteeseen yrittänyt raivata tämän tieltään päästäkseen Caesarin ainoaksi perijäksi, joten Kleopatra toi lapsen turvaan voittamattomien gallialaisten kylään. Brutus aikoo saada lapsen ja tuhota koko kylän.


title: Bill Nye

text: William Sanford "Bill" Nye (s. 27. marraskuuta 1955 Washington (DC), Yhdysvallat) on yhdysvaltalainen insinööri, professori, tieteen kansantajuistaja ja -kouluttaja, televisiopersoona, skeptikko sekä kirjailija.


title: Bill Nye

text: Nye varttui Washingtonissa, jossa hän myös aloitti opintonsa julkisessa koulussa. Ahkeran opiskelun ja pienen stipendin turvin hän pääsi opiskelemaan yksityiseen "Sidwell Friends Schooliin" ja sieltä edelleen New Yorkin Cornellin yliopistoon. Siellä hänen opettajanaan oli muun muassa Carl Sagan.


title: Bill Nye

text: Valmistuttuaan koneinsinööriksi hän pääsi töihin Boeingille Seattleen. Ura stand-up -koomikkona alkoi hänen voitettuaan Steve Martin -näköiskilpailun. Hän alkoi käsikirjoittaa "Almost Live" -komediaa myös sitä itse esittäen. Tässä vaiheessa hän lopetti työt Boeingilla. Nye sai lopulta oman ohjelman "Bill Nye, the Science Guy". Tiedeaiheisesta nuortenohjelmasta tuli erittäin suosittu ja viiden esitysvuoden (1993–1998) aikana sen sata jaksoa voitti muun muassa 18 Emmy-palkintoa, joista Nye sai henkilökohtaisesti seitsemän. Sarjan jälkeen Nye esiintyi vakituisesti ohjelmissa "The Eyes of Nye", "Stuff Happens", "100 Greatest Discoveries" ja "Greatest Inventions with Bill Nye" sekä vierailevana tähtenä useissa muissa sarjoissa. Esiintymistensä lisäksi hän toimii tutkijana sekä muun muassa "The Planetary Society" ja "The Committee for Skeptical Inquiry" -järjestöjen johtotehtävissä.


title: Bill Nye

text: Nye on ilmaissut erityisen huolensa ilmaston lämpenemisen johdosta sekä on erityisesti Yhdysvalloissa tapahtuvaa evoluution kieltämistä vastaan.


title: Pumit

text: Pumit, muilta nimiltään premit, primit tai xifanit,ovat etninen ryhmä Kiinan Yunnanin ja Sichuanin provinsseissa suurimman osan asuessa edellisessä. Heitä on noin 32 000. Pumit ovat läheistä sukua tiibetiläisille ja he puhuvat pumin kieltä.


title: Pumit

text: Pumeja pidetään historiallisten qiangien jälkeläisinä, jotka muuttivat tiibetin ylängöltä etelään 600-luvulta lähtien. Song-dynastian aikana pumit ja muut tiibetiläisten ja kiinalaisten välillä asuneet kansat tunnettiin nimellä "xifan". Nämä kansat yhdistivät paimentolaisuutta ja maanviljelyä, ottaen voimakkaita vaikutteita tiibetiläisiltä naapureiltaan. Mongolien Kublai-kaanin hyökätessä Yunnanissa sijainnutta Dalin kuningaskuntaa vastaan monet pumit palvelivat hänen armeijassaan ja asettuivat tätä kautta Yunnaniin. Tullen alueelle verrattain myöhään he asettuivat asumaan korkealle vuoristoseudulle pieniin kyliin muiden etnisten ryhmien, kuten naxien, baiden ja mosojen alueille. Alueita hallitsi useimmiten "tusi" eli paikallinen heimopäällikkö, jonka asetti virkaansa Kiinan hovi. Joillakin alueilla tuseina toimi pumeja. Sichuanin Mulissa muodostui 1600-luvulla pieni autonominen lamalainen kuningaskunta, jonka tusi oli myös paikallisen buddhalaisen luostarin päälama. Pumeista käytettiin termiä xifan aina kommunistien valtaantuloon saakka vuonna 1949. Tuolloin aloitettiin etnisten ryhmien kartoitus, jolloin Yunnanin "xifanit" määriteltiin pumeiksi, mutta suurin osa Sichuanin puolella asuneista xifaneista määriteltiinkin tiibetiläisiksi.


title: Pumit

text: Suurin osa pumeista asuu vuoristoisella maaseudulla vain harvojen asuessa kaupungeissa. Pieni osa miehistä on luostareissa. Pumit kasvattavat esimerkiksi maissia, vehnää ja kasviksia. Suurella osalla on myös kotieläimiä, kuten sikoja, vuohia, kanoja ja muutamia nautoja. Sichuanin puolella osa pumeista työskentelee valtion omistamilla laidunmailla, joilla kasvatetaan jakkeja. Pumin kieli voidaan jakaa kolmeen eri murteeseen ja pumien identiteetti on yleensä kytköksissä pikemminkin näihin murreryhmiin kuin käsitteeseen pumeista yhtenä etnisenä ryhmänä. Kolme murretta ovat phzomi, phzome ja tshomi. Heidät voidaan edelleen myös jakaa mieslinjaisiin klaaneihin. Suurin osa pumeista on lamalaisia, johon on liittynyt myös joitakin vaikutteita luonnonuskoista.


Malesian liittovaltion territorioiden lippu on Malesian territorioiden Labuanin, Kuala Lumpurin ja Putrajayan tunnus. Territorioiden lippu ja oma hymni luotiin vuonna 2006, kun territorioiden keskuuteen pyrittiin luomaan yhtenäisyyttä. Lippua käytetään virallisten liputuspäivien yhteydessä.


title: Malesian liittovaltion territorioiden lippu

text: Lipun trikolori koostuu punaisesta, keltaisesta ja sinisestä vaakaraidasta. Keltainen kuvaa itsemääräämisoikeutta ja kunniaa, punainen voimaa ja sininen yhtenäisyyttä, vilpittömyyttä ja harmoniaa. Lipun keskellä on Malesian vaakuna. Vaakunan alapuolella on kolme tähteä, joista kukin kuvaa yhtä maan territorioista, muistuttamalla alueen asemasta tärkeänä hallinnollisena keskuksena tai liikekeskuksena.


title: Hätilän kirkko

text: Hätilän kirkko on Hämeenlinnan Hätilän kaupunginosassa sijaitseva Hämeenlinna-Vanajan seurakunnan kirkko. Sen on suunnitellut arkkitehti Mika Erno, ja se on valmistunut 1956. Kirkossa on seurakunnalle vuonna 1859 lahjoitettu jäljennös Leonardo da Vincin maalauksesta "Pyhä ehtoollinen".


title: Hätilän kirkko

text: Kirkkosali on toisessa kerroksessa. Rakennuksessa on myös muita kokoontumistiloja, joissa kokoontuvat päiväkerho, pyhäkoulu, partio ja vanhusten kerho.


title: Hätilän kirkko

text: Kirkon 12-äänikertaiset mekaaniset urut on rakentanut Kangasalan urkurakentamo vuonna 1971.


title: Siegfried Passarge

text: Otto Karl Siegfried Passarge (28. marraskuuta 1866 Königsberg, Preussin kuningaskunta – 26. heinäkuuta 1958 Bremen, Länsi-Saksa) oli saksalainen maantieteilijä ja geomorfologi. Hän kirjoitti paljon geomorfologiasta ja pyrki luomaan Ferdinand von Richthofenin ja Albrecht Penckin perustalle saksalaisen geomorfologisen perinteen. Passarge oli mukana myös Saksan äärioikeistolaisessa toiminnassa ja julkaisi antisemitistisiä kirjoituksia.


title: Siegfried Passarge

text: Siegfried Passarge syntyi 28. marraskuuta 1866, mutta kirkonkirjoissa tapahtuneen virheen takia hänen syntymäajakseen usein ilmoitetaan 26. helmikuuta 1867. Hänen isänsä oli tuomari ja matkakirjailija Ludwig Passarge. Hän opiskeli geologiaa ja lääketiedettä Berliinissä, Freiburgissa ja Jenassa. Passarge kirjoitti väitöskirjansa vuonna 1891 ja suoritti valtion lääketieteen kokeen 1892.


title: Siegfried Passarge

text: Passarge osallistui 1893–1894 saksalaiseen retkikuntaan, joka kartoitti Saksan Kamerunin pohjoisosia. Hänet oli valittu matkalle, koska hän oli sekä tutkija että lääkäri. Hän julkaisi 1895 matkastaan kirjan "Adamaua", jossa hän käsitteli alueen geologiaa, geomorfologiaa ja maisemia. Passarge teki Kamerunin-retkikunnan jälkeen useita matkoja Afrikkaan. Hän tutki vuonna 1895 Lounais-Afrikkaa ja matkusti myös Algeriaan, Egyptiin ja Etelä-Amerikkaan.


title: Siegfried Passarge

text: Passarge nimettiin 1905 Breslaun yliopiston maantieteen professoriksi, ja vuonna 1908 hän sai paikan Hamburgisches Kolonialinstitutista, myöhemmin Hampurin yliopisto, josta hän jäi eläkkeelle 1936. Passarge perusti tutkimuksensa Ferdinand von Richthofenin ja Albrecht Penckin geomorfologisille tutkimuksille, ja toisaalta hänen kirjoituksiinsa vaikutti voimakkaasti se, että hän vastusti William Morris Davisin eroosiosyklioppia.


title: Siegfried Passarge

text: Passargen "Physiologische Morphologie" julkaistiin vuonna 1912. Kirjan tavoitteena oli esitellä saksalainen geomorfologia Richthofenin ja Penckin perinteen mukaisesti. Passarge jaotteli kirjassaan eri pinnanmudot. Hän perusti jaotteluunsa laajan kirjoituskokoelman. Hänen kirjoistaan merkittävimpiä oli esimerkiksi neljässä osassa 1919–1921 julkaistu "Die Grundlagen der Landschaftskunde". Kirjassa hän käsitteli muun muassa maisemia ja niiden muodostumista sekä pinnanmuotoja ja ihmisen vaikutusta niihin. Passergen "Vergleichende Landschafskunde" julkaistiin viidessä osassa vuosina 1921–1930. Siinä hän laajensi maiseman käsitettä ja jaotteli maiset ryhmiin, pienistä alueellisista ryhmistä laajoihin leveyspiirejä pitkin kulkeviin vyöhykkeisiin. Myöhemmissä kirjoituksissaan Passarge keskittyi geomorfologian sijaan entistä enemmän maantieteeseen. Passarge kuoli Bremenissä vuonna 1958. Hän teki uransa aikana kaikkaan 350 kirjoitusta ja jätti jälkeensä laajan julkaisemattomien käsikirjoituksien kokoelman.


title: Siegfried Passarge

text: Passarge oli aktiivinen Saksan äärioikeistossa. Hän kuului muun muassa Alldeutscher Verband -järjestöön ja pyrki 1927 Hampurin senaattiin sitoutumattomana saksalaiskansallinen kansanpuolueen listoilta. Passarge julkaisi myös antisemitistisiä kirjoituksia. Hän julkaisi esimerkiksi käännöstä "Buch vom Kamal" ja kirjoitti 1929 teoksen "Das Judentum als landschaftskundlich-ethnologisches Problem". Passarge liittyi 1933 Saksan kansallissosialistiseen työväenpuolueeseen ja piti Hampurin yliopistolla puheen, jossa hän piti Hitleriä Jumalan lahjana saksan kansalle ja kertoi Saksan tulevaisuuden riippuvan juutalaisongelman ratkaisusta.


title: Syvä kuilu

text: Syvä kuilu () on Asterix seikkailee -sarjan 25. osa, joka julkaistiin vuonna 1980. Se on ensimmäinen Albert Uderzon itse käsikirjoittama Asterix-albumi.


title: Syvä kuilu

text: Galliassa on eräs kahtia jakautunut kylä, jonka poikki kulkee syvä kuilu. Toisen puoliskon päällikkö on Separationix ja toisen Stereofonix. Stereofonixin poika Komix on rakastunut Separationixin tyttäreen Fanzineen, mutta he eivät voi viettää yhteistä elämää päälliköiden eripuraisuuden vuoksi. Lisäksi Separationixin häijy kätyri Anabolix suunnittelee roomalaisten avulla itse pääsevänsä molempien kylien päälliköksi ja saadakseen Fanzinen puolisokseen. Stereofonix lähettää poikansa Komixin hakemaan apua vanhalta ystävältään Aladobixilta. Aladobix päättää auttaa, ja lähettää Asterixin, Obelixin ja Akvavitixin syvän kuilun kylään estääkseen Anabolixin aikeet ja saadakseen rauhan Separationixin ja Stereofonixin välille.


title: FS Sané (1869)

text: Sané oli Ranskan laivaston vuonna 1869 vesillelaskettu puurunkoinen Sané-luokan korvetti.


title: FS Sané (1869)

text: Alus tilattiin Toulonin laivastontelakalta ja sen köli laskettiin 13. syyskuuta 1866. Alus laskettiin vesille 9. huhtikuuta 1869 ja se otettiin palvelukseen 2. huhtikuuta 1872.


title: FS Sané (1869)

text: "Sané" poistettiin alusluettelosta vuonna 1892.


title: FS Seignelay (1869)

text: Seignelay oli Ranskan laivaston vuonna 1869 vesillelaskettu puurunkoinen Sané-luokan korvetti.


title: FS Seignelay (1869)

text: Alus tilattiin Toulonin laivastontelakalta ja sen köli laskettiin vuonna 1866. Alus laskettiin vesille vuonna 1869 ja se otettiin palvelukseen vuonna 1876.


title: FS Seignelay (1869)

text: "Seignelay" poistettiin alusluettelosta vuonna 1892.


title: FS Fabert (1874)

text: Fabert oli Ranskan laivaston vuonna 1874 vesillelaskettu puurunkoinen Sané-luokan korvetti.


title: FS Fabert (1874)

text: Alus tilattiin Rochefortin laivastontelakalta ja sen köli laskettiin vuonna 1869. Alus laskettiin vesille 1. elokuuta 1874 ja se otettiin palvelukseen vuonna 1876.


title: FS Fabert (1874)

text: "Fabert" poistettiin alusluettelosta vuonna 1899.


title: Ibanit

text: Ibanit ovat Borneon saarella elävä alkuperäiskansa. Suuri osa ibaneista asuu Malesian Sarawakin osavaltiossa. Ibanit ovat myös Sarawakin runsaslukuisin etninen ryhmä. Ibanin kieli on heidän äidinkielensä.


title: Ibanit

text: Britit saapuivat Borneolle 1800-luvulla ja ibanit joutuivat samalla kosketuksiin eurooppalaisten kanssa. Britit kutsuivat ibaneita "meridajakeiksi", koska ibanit harjoittivat merirosvousta ja kalastusta. Myös pääkallonmetsästys oli brittien saapumisen aikaan ibanien tapana. Nykyisin ibanit ovat vieraanvaraista ja rauhallista kansaa.


title: Ibanit

text: Ibanit asuvat Borneon suurimpien jokien ja niiden sivujokien varsilla. Heidän perinteinen asumuksensa on pitkätalo, joissa on nykyisin kaikki nykyajan mukavuudet. Uskonnoltaan he ovat suureksi osaksi kääntyneet kristinuskoon brittiläisen vaikutuksen myötä, mutta ibanit haluavat kuitenkin säilyttää pitkän kulttuuri-identiteettinsä ja perintönsä.


title: Ibanit

text: Ibanien kansanperinteessä sulttaanisarvinokka on ennelintu, joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.


title: Uroš Palibrk

text: Uroš Palibrk (s. 22. maaliskuuta 1992 Kranj) on slovenialainen jalkapalloilija, joka edustaa maansa ykkösdivisioonassa pelaavaa NK Triglav Kranjia. Oikeajalkaisen Palibrkin pelipaikka on vasen laitahyökkääjä. Hän pelasi vuodet 2008-2013 Italian suurseuran AC Milanin organisaatiossa, mutta ei saanut yhtään ottelua tilileen. Palibrk vietti suurimman osan ajasta lainalla muissa seuroissa, muun muassa Kroatian liigan 1. HNL:in HNK Rijekassa, jossa hän pelasi yhdeksän ottelua ilman maaleja. Vuonna 2013 Palibrk siirtyi kasvattajaseuraansa Triglav Kranjiin, joka putosi PrvaLigasta eli Slovenian ykkösliigasta ykkösdivisioonaan vuonna 2014.


title: Uroš Palibrk

text: Palibrk on pelannut Slovenian alle 17- ja 20-vuotiaiden maajoukkueissa.


title: Iban (täsmennyssivu)

text: Iban voi tarkoittaa seuraavia:


title: Antti Järnefelt

text: Antti (Anders) Järnefelt (15. lokakuuta 1872 Mikkeli – 11. maaliskuuta 1948 Helsinki) oli suomalainen Mikkelistä kotoisin ollut rakennusmestari ja kirjailija.


title: Antti Järnefelt

text: Antti Järnefeltin vanhemmat olivat Alexander Järnefelt (1846–1927) ja Hedvig Elisabet Paasonen.


title: Antti Järnefelt

text: Järnefelt julkaisi 1944 kuvitetun kertomuksen "Miten kansoja ja kotiamme hallitaan" elämänsä aikana kokemistaan näyistä ja unista. Teoksen oli määrä olla ensimmäinen osa viisiosaisesta sarjasta, mutta loput neljä kirjaa ("Väärät opit","Tieteen jumalattomuus kansojen villitys", "Oikea perustus ja päämäärä", "Kuoleman hetki") jäivät julkaisematta.


title: Pietarjoki

text: Pietarjoki on Satakunnassa Eurassa 11,3 kilometriä pitkä joki, joka laskee vetensä Turajärveen. Pietarjoki on Haajanojan ja Naarjoen valuma-alueen laskujoki ja sen valuma-alueen pinta-ala on 47,6 km². Se kuuluu laajempaan Eurajoen vesistöön. Koko vesistön laskujoki on Eurajoki, joka purkaa vetensä Selkämereen Eurajoensalmessa Eurajoen kunnassa.


title: Pietarjoki

text: Nimitystä Pietarjoki käytetään vain joen alajuoksusta. Jo 4 kilometrin päässä Turajärven kylän peltoaukealla sen suoraksi oikaistua uomaa nimitetään Haajanojaksi. Sen nimisenä se esiintyy Isosuolta asti.


title: Pietarjoki

text: Pietarjoki laskee Turajärveen sen kaakkoiskulmassa ja joen suu sijaitsee 28,1 metriä merenpinnan yläpuolella. Noin 5,1 kilometriä ylempänä uomaan liittyy vasemmalta Naarjoen oja. Yhtymäkohta sijaitsee 37,5 metriä merenpinnan yläpuolella. Viimeisellä osuudellaan joki putoaa siten 9,4 metriä ja on siitä vain 1,3 kilometriä yli 5 metriä leveä.


title: Pietarjoki

text: Joen lähde on Saarikonjärvi, joka sijaitsee myös Eurassa ja jonka vedenpinnankorkeus on 54,3 metriä. Laskujoki aloittaa ensin metsäpurona, joka luikertelee 300 metriä ensimmäisen pellon laitaan, ja jatkaa sitten ojitettuna uomana 1,3 kilometriä Välimaan tilan kohdalle. Tässä pisteessä puron korkeus on pudonnut 14,3 metriä, pääasiassa sen metsäosuudella. Tästä eteenpäin 4,6 kilometrin matkalla Naarjoen yhtymäkohtaan pudostusta kertyy enää 2,5 metriä.


title: Pietarjoki

text: Pietarjoki syntyy pääasiassa kahden suuren ojan Haajanojan ja Naarjoen tuomista vesistä. Pietarjoen osuudella siihen valuu vain muutama oja. Naarjoen yhtymäkohdasta ylöspäin joen kulkua voidaan tarkastella kumpaakin haaraa erikseen.


title: Pietarjoki

text: Noin 6,3 kilometriä pitkä Haajanoja, jonka valuma-alueen pinta-ala on 15,72 km², virtaa idässä Isosuon läpi ja sen lähteenä on pieni metsälampi Saarikonjärvi. Tällä uomalla on laaja valuma-alue, sillä laajalta ja ojitetulta Isosuolta kertyy paljon sadevettä. Myös Välimaan tilan peltojen läpi kulkeva johto-oja yhtyy Haajanojaan sen vasemmalta puolelta tuoden Hankasuon ja peltoaukeansa sadevedet siihen. Oja alittaa valtatien 12.


title: Pietarjoki

text: Noin 6,4 kilometrisen Naarjoen valuma-alue on pinta-alaltaan 17,9 km² ja se kerää vetensä lähinnä Turajärven eteläpuolelta. Naarajoen lähteenä on Loukonen, jonka pohjoisrannan luusuasta erkanee puro, joka ohittaa osittain pelloksi kuivatetun Naarjärven kosteikon ja kulkee sitten Naarjoen kylän peltoaukean läpi. Naarjoki on ainakin peltoalueella koko matkaltaan syvennettyä ja oikastua ojaa. Oja alittaa valtatien 12 kahdesti.


title: Pietarjoki

text: Naarjärven eteläpäässä Naarjokeen yhtyy Nikunoja, joka kerää Suokorven pellon ja Läpikäytänsuon vedet Rauman kaupungin puolelta. Hieman alempana Naarjokeen yhtyy vielä Heinorkonoja.


title: Samsung Galaxy S4 Mini

text: Samsung Galaxy S4 Mini on Samsungin valmistama älypuhelin. Puhelin tuli markkinoille heinäkuussa 2013. Samsung Galaxy S4 Minissä on multitouch-kapasitiivinen 4.3 tuuman kosketusnäyttö. Puhelinta myydään nykyisin Suomessa usein hieman alle 200 eurolla.


title: Samsung Galaxy S4 Mini

text: Samsung Galaxy S4 Mini on osittain samankaltainen kuin "isoveljensä" S4, mutta S4 on tehokkaampi, isompi ja siinä on tarkempi kamera. Samsung Galaxy S4 Minin seuraaja on S5 Mini, joka tuli kauppoihin heinäkuussa 2014.


title: Luettelo Israelin pääministereistä

text: Tämän on luettelo Israelin pääministereistä.


title: Luettelo Israelin presidenteistä

text: Tämä on luettelo Israelin presidenteistä.


title: Luettelo Puolan pääministereistä

text: Tämä on luettelo Puolan pääministereistä


title: Luettelo Turkin presidenteistä

text: Tämä on luettelo Turkin presidenteistä.


title: Miranshah

text: Miranshah on kaupunki Pakistanin pohjoisosan heimoalueilla. Se on saanut nimensä Timur Lenkin pojan Miran Shahin mukaan.


title: Miranshah

text: Miranshah on Pohjois-Waziristanin suurin kaupunki. Siellä on Pakistanin armeijan tukikohta. Alueella on ollut vuosia levottomuuksia ja jatkuvia yhtydenottoja Pakistanin armeijan ja erilaisten terroristijärjestöiksi luokiteltujen tahojen välillä.


title: Mikael Saha

text: Mikael Henrik Kalevi Saha (s. 5. maaliskuuta 1995 Loimaa) on suomalainen jääkiekkoilija, joka edustaa SM-liigajoukkue Porin Ässiä. Hän pelipaikaltaan keskushyökkääjä, mutta osaa pelata myös laidassa.


title: Mikael Saha

text: Saha on Forssan Palloseuran kasvatti. Hän toimi kaudella 2009–2010 seuran C-nuorten varakapteenina. Kaudella 2010–2011 Saha voitti C-nuorten I-divisioonan karsintojen maalipörssin ja jakoi pistepörssin voiton HJK:n Mikael Hallbäckin kanssa. Kaudella 2011–2012 hän oli B-nuorten I-divisioonan karsinnoissa FoPSin paras maalintekijä 15 osumallaan.


title: Mikael Saha

text: Kaudeksi 2012–2013 Saha siirtyi Porin Ässien B-nuoriin. Seuraavan kauden 2013–2014 päätteeksi hän voitti A-nuorten SM-pronssia. Kaudella 2014–2015 Saha nousi Ässien SM-liigarinkiin. Hän teki liigadebyyttinsä 31. lokakuuta 2014 vieraissa paikallisvastustaja Rauman Lukkoa vastaan. Saha sai ottelussa jääaikaa 1.59 minuuttia. Hän teki liigauransa avausmaalin kuudennessa ottelussaan 24. tammikuuta 2015 myös vieraissa Lukkoa vastaan. Yhteensä Sahan tulokaskausi toi 23 runkosarjaottelussa tehot 1+4=5. Suurimman osan kaudestaan hän pelasi kuitenkin vielä Ässien A-nuorissa, joiden paras maalintekijä ja toiseksi paras pistemies Saha oli tehoilla 20+25=46. Tammikuussa 2015 hän teki vuoden jatkosopimuksen Ässien kanssa.


title: Mikael Saha

text: Kaudesta 2015–2016 Saha pelasi vajaat puolet SM-liigassa, jossa hän teki 26 runkosarjaottelussa tehot 3+3=6. Ensimmäisellä kokonaisella SM-liigakaudellaan 2016–2017 Saha teki 58 runkosarja- ja kahdessa playoff-ottelussa tehot 4+4=8. Hän jakoi pudotuspelien ensimmäisellä kierroksella Ässien sisäisen tehotilaston voiton Niko Ojamäen ja Aleksi Mäkelän kanssa lukemalla +1. Huhtikuussa 2018 Saha teki 1+1-vuotisen jatkosopimuksen Ässien kanssa.


title: Luettelo Puolan presidenteistä

text: Tämä on luettelo Puolan presidenteistä sekä muista valtionpäämiehistä


title: Clarias ngamensis

text: Clarias ngamensis on ankeriaismonneihin kuuluva kalalaji. Sitä tavataan laajalla alueella Afrikan eteläpuoliskon joissa ja järvissä. Se elää erityisesti kasvillisuuden valtaamissa vesissä.


title: Clarias ngamensis

text: "Clarias ngamensis" on pitkulainen kala, jonka väri vaihtelee harmaasta tummanruskeaan. Väri on usein kirjava, ja sekä pään alapuoli että vatsa ovat kermanväriset tai valkeahkot. "C. ngamensis" voi saavuttaa 73 senttimetrin pituuden ja painaa 4 kilogrammaa. Sukulaislajistaan jättikonnamonnista lajin voi muun muassa erottaa siitä, että sillä on pieni rasvaevä selkäevän takana. Pään muoto vaihtelee soikeasta suorakulmaiseen.


title: Clarias ngamensis

text: "C. ngamensis" on levinnyt laajalle alueelle Afrikan eteläpuoliskolla. Sitä tavataan Kongon demokraattisesta tasavallasta Etelä-Afrikkaan ulottuvalla alueella. Sitä tavataan Kongojoen altaasta muun muassa Lualaban, Luapulan ja Kasain yläjuoksulta sekä Mweru- ja Bangweulujärvistä. "C. ngamensis" elää myös Malawijärvessä ja sen valuma-alueella ja Shirejoen yläjuoksulla. Eteläisessä Afrikassa sitä on tavattu Sambesista, Cuandosta, Okavangosta, Cunenesta, Kafuesta, Limpoposta, Savesta ja Pongolasta sekä Ngamijärvestä.


title: Clarias ngamensis

text: "C. ngamensis" suosii erityisesti runsaskasvisia ympäristöjä soilla ja tulvatasangoilla.


title: Clarias ngamensis

text: "C. ngamensis" lisääntyy kesän sadekautena, jolloin monet yksilöt siirtyvät matalaan veteen kutemaan. Sukukypsyyden laji saavuttaa noin 25 senttimetrin mittaisena, ja sen elinikä on 5–6 vuotta.


title: Clarias ngamensis

text: Lajin tärkeimpää ravintoa ovat nilviäiset, hyönteiset, katkaravut, ravut ja kalat. Okavangon suistossa lajin on todettu saalistavan massana yhdessä jättikonnamonnien kanssa.


title: Kevan Miller

text: Kevan Miller (s. 15. marraskuuta 1987) on yhdysvaltalainen jääkiekkoilija, joka pelaa NHL-seura Boston Bruinsissa.


title: Kevan Miller

text: Yliopistouransa jälkeen Miller siirtyi try out -sopimuksella AHL-joukkue Providence Bruinsiin. Hän pelasi joukkueessa kuusi ottelua runkosarjassa.


title: Kevan Miller

text: Syyskuussa 2011 Miller osallistui Boston Bruinsin harjoitusleirille, josta kuitenkin 23. syyskuuta 2011 palasi Providenceen. Miller ehti pelata Providencessa viisi ottelua ennen kuin Boston teki hänen kanssaa tulokassopimuksen, mutta pelasi kuitenkin koko kauden 2011–2012 Providencessa.


title: Kevan Miller

text: Vuonna 2012 Miller osallistui Boston Bruinsin harjoitusleirille uudelleen, mutta hänet lähetettiin 14. syyskuuta 2012 takaisin Providenceen. Kauden 2012–2013 Miller pelasi kokonaan Providencessa, jossa esiintyi 64 ottelussa tehden 16 tehopistettä. Lisäksi hän pelasi ensimmäisen kerraan urallaan AHL:n pudotuspeleissä.


title: Kevan Miller

text: Miller sopi Bruinsin kanssa vuoden jatkosta. Kauden 2013–2014 Miller aloitti jälleen Providencessa, josta hänet kutsuttiin ensimmäisen kerran urallaan NHL:ään 20. marraskuuta 2013. Hän pääsi tekemään NHL-debyyttinsä St. Louis Bluesia vastaan. 28. marraskuuta Miller palasi Providenceen, josta hänet nostettiin kuitenkin heti 2. joulukuuta.


title: Kevan Miller

text: Miller teki ensimmäisen NHL-maalinsa 8. joulukuuta 2013 Toronto Maple Leafsia vastaan.


title: Kevan Miller

text: 21. tammikuuta 2014 Boston ilmoitti tehneensä Millerin kanssa kahden vuoden kaksisuuntaisen sopimuksen. Miller oli ensimmäinen Bruinsissa numerolla 86 pelannut pelaaja.


title: Yanbu

text: Yanbu' al Bahr (, myös yksinkertaisemmin Yanbu, Yambo tai Yenbo) on merkittävä Punaisenmeren satamakaupunki Al Madinahin provinssissa Saudi-Arabiassa. Sen väkiluku oli vuoden 2010 väestönlaskennassa 233 236.


title: Yanbu

text: Iso-Britannian tukemat arabikapinalliset ja turkkilaisjoukot taistelivat kaupungin hallinnasta joulukuussa 1917 alueella ensimmäisen maailmansodan aikana käydyssä arabikapinassa.


title: Luettelo Algerian presidenteistä

text: Tämä on luettelo Algerian presidenteistä.


title: Al Wajh

text: Al Wajh () on Punaisenmeren rannikkokaupunki Tabukin provinssissa Saudi-Arabiassa. Sen väkiluku oli vuoden 2010 väestönlaskennassa 30 512.


title: Al Wajh

text: Al Wajh toimi Iso-Britannian tukemien arabikapinallisten huoltosatamana ja operaatioiden tukikohtana alueella ensimmäisen maailmansodan aikana käydyssä arabikapinassa.


title: Luettelo Tunisian presidenteistä

text: Tämä on luettelo Tunisian presidenteistä.


title: Nuoren naisen muotokuva

text: Nuoren naisen muotokuva on Antonio del Pollaiuolon öljymaalaus. Maalaus on noin vuodelta 1465 ja sijaitsee Berliinin Gemäldegaleriessa.


title: Niklas Svedberg

text: Niklas Svedberg (s. 4. syyskuuta 1989) on ruotsalainen jääkiekkoilija, pelipaikaltaan maalivahti. Hän pelaa kaudella 2017–2018 Minnesota Wildin organisaatiossa. Hän pelaa pääosin sen farmijoukkue Iowa Wildissä.


title: Niklas Svedberg

text: 29. toukokuuta 2009 Boston Bruins ilmoitti tehneensä SHL:ssä pelanneen Svedbergin kanssa tulokassopimuksen. Svedberg debytoi AHL:ssä 19. lokakuuta 2012 Manchester Monarchsia vastaan. Svedberg kutsuttiin ensimmäisen kerran Bostoniin 24. toukokuuta 2013. Svedberg valittiin AHL:n parhaaksi maalivahdiksi kaudella 2012–2013.


title: Niklas Svedberg

text: Svedberg teki NHL-debyyttinsä 2. tammikuuta 2014 kotiottelussa Nashville Predatorsia vastaan. Hän pelasi koko ottelun 60:50 minuuttia pelin edetessä jatkoajalle, jonka alussa Bruins teki 3–2 -voittomaalin.


title: Niklas Svedberg

text: Bruinsin tiputtua vuoden 2014 pudotuspeleissä Montreal Canadiensille, seura kertoi 23. kesäkuuta 2014 tehneensä Svedbergin kanssa vuoden kaksisuuntaisen jatkosopimuksen, kun Bruinsin edellisen kauden toisena maalivahtina toimineen Chad Johnsonin sopimusta ei uusittu.


title: FS Rigault de Genouilly (1876)

text: Rigault de Genouilly oli Ranskan laivaston vuonna 1876 vesillelaskettu rautakaarinen puuverhoiltu Rigault de Genouilly -luokan 2. luokan risteilijä.


title: FS Rigault de Genouilly (1876)

text: Alus tilattiin Brestin laivastontelakalta ja sen köli laskettiin vuonna 1873. Alus laskettiin vesille vuonna 1876 ja se otettiin palvelukseen vuonna 1878.


title: FS Rigault de Genouilly (1876)

text: "Rigault de Genouilly" poistettiin alusluettelosta ja se muutettiin hiiliproomuksi vuonna 1899.


title: FS Éclaireur (1877)

text: Éclaireur oli Ranskan laivaston vuonna 1877 vesillelaskettu rautakaarinen puuverhoiltu Rigault de Genouilly -luokan 2. luokan risteilijä.


title: FS Éclaireur (1877)

text: Alus tilattiin Toulonin laivastontelakalta ja sen köli laskettiin vuonna 1874. Alus laskettiin vesille vuonna 1877 ja se otettiin palvelukseen vuonna 1879.


title: FS Éclaireur (1877)

text: "Éclaireur" poistettiin alusluettelosta vuonna 1902.


title: Chris Thorburn

text: Chris Thorburn (s. 3. kesäkuuta 1983) on kanadalainen jääkiekkoilija, joka pelaa NHL-seura St. Louis Bluesissa.


title: Chris Thorburn

text: Pelattuaan 15-vuotiaana NOJHL:ssä, Thorburn varattiin ensimmäisellä kierroksella North Bay Centennialsiin vuoden 1999 OHL:n varaustilaisuudessa.


title: Chris Thorburn

text: Thorburn varattiin 50. pelaajana Buffalo Sabresiin. 3. lokakuuta 2006 Thorburn asetettiin poimittiin Pittsburgh Penguinsin toimesta waiver -listalta. Yhden Pittsburghissa pelatun kauden jälkeen Thorburn kaupattiin Atlanta Thrashersin kolmannen kierroksen varaukseen .


title: Chris Thorburn

text: Kaudella 2010–2011 Thorburn teki neljännen Atlanta -kautensa aikana kolmen vuoden mittaisen jatkosopimuksen 26. helmikuuta 2011.


title: Hellä Timo Suomela

text: Hellä Timo Suomela on suomalainen 1980-luvulla vaikuttanut eksentrinen ajattelija, joka tunnetaan ennen kaikkea kulttimaineen saaneesta kirjastaan "Seksihirviö".


title: Hellä Timo Suomela

text: Suomela opiskeli Helsingin yliopistossa. Hän muutti nimekseen Hellä saadakseen siirrettyä ilman kuluja nimiinsä Hellä-nimiseltä isoäidiltään perimänsä HPY:n puhelinosakkeen. Nimenmuutos heijasti myös Suomelan kehittämää hellyysajattelua.


title: Hellä Timo Suomela

text: Suomela perusti 1980-luvulla "Sopuilmapiiri ry" -nimisen yhdistyksen, jonka tarkoituksena oli edesauttaa sovun syntymistä miesten ja naisten välille. Yhdistyksellä oli tätä varten parisuhdekeskusteluverkko ja hellyysparivälitys. Terapiamuodoiksi sovun edistämiseksi yhdistys tarjosi kädestä pitämistä ja ihopintasivelyä. Suomela aikoi myös perustaa samoja asioita ajavan "Sopu-puolueen", mutta puolueen rekisteröintihanke ei onnistunut. Suomela oli Helsingissä ehdokkaana kunnallisvaaleissa vaatien tunnuslauseella ”Puuroa seinistä” ruoanjakelua koteihin suoraan hanasta sekä kaikille ihmisille oikeutta ilmaista vapaasti itseään tiedotusvälineissä, mutta häntä ei valittu valtuustoon.


title: Hellä Timo Suomela

text: Vuonna 1984 Suomela julkaisi ajatuksistaan 122-sivuisen kirjan "Seksihirviö", joka painettiin elävän musiikin yhdistys Elmun Lepakkoluolassa Helsingissä. Kirjan 87 luvussa hän pyrki osoittamaan, että naiset aiheuttivat kaiken pahuuden maailmassa. Lukujen otsikot viittasivat Suomelan tarjoamiin esimerkkeihin "Nainen ja sodat", ”Nainen ja murhat", "Nainen ja luonnon saastuminen", ”Nainen ja alhainen sivistys”, ”Nainen ja ajan käyttö turhuuteen”, "Nainen ja turha elintasokilpailu", ”Nainen ja elämän tarkoituksen katoaminen”.


title: Anthony Peluso

text: Anthony Peluso (s. 18. huhtikuuta 1989) on kanadalainen jääkiekkoilija, joka pelaa NHL-seura Washington Capitalsissa. Hän on St. Louis Bluesin kuudennen kierroksen varaus .


title: Anthony Peluso

text: Ennen ammattilaisuraansa Peluso pelasi OHL:ssä Erie Ottersissa, Sault Ste. Marie Greyhoundsissa ja Brampton Battalionissa. 12. maaliskuuta 2009 hän teki St. Louis Bluesin kanssa kolmen vuoden tulokassopimuksen.


title: Anthony Peluso

text: Ennen työsulkukauden 2012–2013 alkua St. Louis asetti Peluson waiver -listalle, josta Winnipeg Jets poimi hänet itselleen 16. tammikuuta 2013. 22. heinäkuuta 2013 Jets teki rajoitetusti vapaana agenttina olleen Peluson kanssa sopimuksen. Peluso teki ensimmäisen NHL-maalinsa 24. lokakuuta 2013 Nashville Predatorsia vastaan.


title: Maija Vuorinen

text: Maija Kaarina Vuorinen (s. 19. helmikuuta 1952 Halikko) on suomalainen kestävyysjuoksija. Seuratasolla hän on edustanut vuodesta 1991 lähtien Turun Urheiluliittoa ja hänen valmentajinaan toimivat Pentti Jakonen sekä Lippo Juvala. Ulkoratojen SM-kilpailuista Vuorinen on saavuttanut neljä mitalia maratonilta; hopeaa vuonna 1986 sekä kolme pronssia vuosina 1984, 1985 ja 1988.


title: Aulikki Kononoff

text: Leila Aulikki Kononoff (s. 3. huhtikuuta 1962 Kuopio) on aktiiviuransa päättänyt suomalainen keskimatkojen juoksija. Seuratasolla hän edusti koko uransa ajan Kuopion Sisu-Veikkoja ja hänen valmentajanaan toimi Matti Kartila. Kalevan kisoista Kononoff saavutti kaksi pronssia 800 metrin juoksusta vuosina 1987 ja 1988 sekä kaksi pronssia 1 500 metrin juoksusta vuosina 1986 ja 1987. Lisäksi hän voitti sisäratojen SM-kilpailuista hopeaa 800 metrin juoksussa vuonna 1988. Virallisissa kilpailuissa Kononoff ei ole esiintynyt vuoden 1989 jälkeen.


title: Ulla Tapio

text: Ulla Tapio (s. 11. helmikuuta 1969) on aktiiviuransa päättänyt suomalainen aitajuoksija. Seuratasolla hän edusti koko uransa ajan Leppävaaran Sisua ja hänen valmentajanaan toimi Tuuli Ilmarinen. Kalevan kisoista Tapio saavutti pronssia 400 metrin aitajuoksussa vuonna 1988. Lisäksi hän voitti sisäratojen SM-kilpailuista pronssia 60 metrin aitajuoksussa vuonna 1987. Virallisissa kilpailuissa Tapio ei ole esiintynyt vuoden 1991 jälkeen.


title: Michael Hutchinson

text: Michael Hutchinson (s. 2. maaliskuuta 1990 Barrie, Ontario, Kanada) on kanadalainen jääkiekkomaalivahti, joka pelaa NHL-seura Toronto Maple Leafsin organisaatiossa. Hutchinson on Boston Bruinsin kolmannen kierroksen 77. varaus .


title: Michael Hutchinson

text: Hutchinson varattiin OHL:ään neljännellä kierroksella hänen kotikaupunkinsa joukkueeseen Barrie Coltsiin. Kolmen Barriessa pelatun kauden jälkeen Hutchinson siirtyi kesällä 2009 London Knightsiin, jossa pelasi junioriuransa viimeisen kauden.


title: Michael Hutchinson

text: 30. maaliskuuta 2010 Boston Bruins teki Hutchinsonin kanssa kolmen vuoden tulokassopimuksen.


title: Michael Hutchinson

text: 12. huhtikuuta 2011 Hutchinson sai Bostonilta kutsun NHL:ään. 3. maaliskuuta vain päivä syntymäpäivänsä jälkeen Hutchinson kutsuttiin Bostoniin kakkosmaalivahdiksi Tuukka Raskin loukkaannuttua.


title: Michael Hutchinson

text: 19. heinäkuuta 2013 Winnipeg Jets poimi Hutchinsonin vapaiden pelaajien markkinoilta yhden vuoden kaksisuuntaisella sopimuksella. Hän aloitti kauden 2013–2014 Jetsin alemmassa farmijoukkueessa ECHL:ssä pelaavassa Ontario Reignissä. Pelattuaan Reignissä saldolla 22–4–2 Hutchinson pääsi pelaamaan ylemmäs AHL:ään St. John's IceCapsiin. IceCapsin toisen maalivahdin Eddie Pasqualen loukkaannuttua Hutchinsonista tuli joukkueen ykkösmaalivahti ja hän onnistui pelaamaan saldolla 15–5 ja ansaitsi 15. maaliskuuta 2014 kutsun Winnipegiin.


title: Michael Hutchinson

text: Hutchinson oli Winnipegin kakkosmaalivahtina kahden viikon ajan ennen NHL-debyyttiään 7. huhtikuuta 2014 Minnesota Wildia vastaan. Minnesota voitti ottelun 1–0. Hutchinson toimi Winnipegin aloittavana maalivahtina vielä kahdessa ottelussa. Hän sai tililleen uransa ensimmäisen voiton NHL:ssä, kun Winnipeg kukisti 10. huhtikuuta 2014 Boston Bruinsin rangaistuslaukauskilpailussa 2–1. Pudotuspeleihin hän palasi IceCapsin aloittavaksi maalivahdiksi, kun joukkue saavutti seurahistoriansa ensimmäisen finaalipaikan.


title: Michael Hutchinson

text: 2. heinäkuuta 2014 Hutchinson nousi Jetsin toiseksi maalivahdiksi tehtyään joukkueen kanssa kahden vuoden jatkosopimuksen. 21. kesäkuuta 2016 Hutchinson allekirjoitti kahden vuoden jatkosopimuksen Jetsin kanssa.


title: Sergei Uvarov

text: Sergei Semjonovitš Uvarov (; 5. syyskuuta 1786 Moskova – 16. syyskuuta 1855 Moskova) oli venäläinen kreivi, oppinut ja valtiomies, jolla oli merkittävä vaikutus Venäjän koulutuspolitiikkaan keisari Nikolai I:n valtakaudella.


title: Sergei Uvarov

text: Uvarov toimi vuosina 1806–1810 diplomaattina, 1811–1822 Pietarin koulupiirin johtajana, 1832–1833 Venäjän apulaisopetusministerinä ja 1833–1849 opetusministerinä. Hän esitti vuonna 1833 keisari Nikolai I:lle kuuluisan raportin, jossa hän julisti, että Venäjän koulutuksen pohjana tulisi olla kolme periaatetta: ortodoksinen usko, itsevaltius ja kansallisuus ("narodnost"). Nämä kolme sanaa muodostuivat seuraavina vuosina suosituksi iskulauseeksi, jonka nimeen monet venäläiset tahot vannoivat, sillä ne kiteyttivät tuolloin vallinneen konservatiivisen ideologian. Opetusministerinä Uvarov toteutti monia taantumuksellisia toimenpiteitä, kuten vahvisti valtion oikeutta kontrolloida yliopistojen ja lukioiden opetusohjelmia sekä rajoitti aatelittomien oikeutta koulutukseen. Kaikesta huolimatta Venäjän koulutusjärjestelmä laajeni merkittävästi Uvarovin ministeriaikana, sillä varsinkin teknistä ja ammattikoulutusta lisättiin. Myös korkeakouluopetusta uudistettiin.


title: Sergei Uvarov

text: Uvarov oli Venäjän tiedeakatemian puheenjohtaja vuodesta 1818 kuolemaansa asti. Hän myötävaikutti muun muassa kuuluisan Pulkovan observatorion perustamiseen. Uvarov sai vuonna 1846 kreivin arvon. Hän jätti ministerinvirkansa vuonna 1849, kun Nikolai I:n politiikka muuttui hänen mielestään liian vanhoilliseksi.